text:
31 luglio 2006
Consei comunâl
Vuê al è consei comunâl, chel che al è stât convocât ancje parcè che chei di Intesa per Majano lu àn domandât pal discors dal Cuel dal Fum. Achì o podês cjatâ l'ordin dal dì, cussì o savês di ce che si fevelarà. Intant us conti ancje cualchi peçotut che al rivuarde la Minorance: un ucielut mi à contât che cualchidun (o cualchidune...) al (o e...) tache a vê cualchi mal di panze e al semee che nol (o no...) sedi masse content (o contente...) di stâ sui bancs de oposizion... Si acetin identikits: dai che a son dome 6 e duncje si varès di rivâ a scuvierzi avonde di corse...
Ps: a fuarce di rompi lis scjatis al semee che al zovi, di fat il pdf de convocazion al è stât publicât te home page dal Comun, che misteriosamentri e tache a jessi un ticut (ma no masse...) inzornade... Cui sa se ca di cualchi timp e sarà ancje par furlan?... Starìn a viodi!
Ps: a fuarce di rompi lis scjatis al semee che al zovi, di fat il pdf de convocazion al è stât publicât te home page dal Comun, che misteriosamentri e tache a jessi un ticut (ma no masse...) inzornade... Cui sa se ca di cualchi timp e sarà ancje par furlan?... Starìn a viodi!
30 luglio 2006
La gare di pes dal Festival
Vuê o ai stât a pes li di Pighin cu la gare dal Festival. O jeri in scuadre cun Mauro Celotti President dai pescjadôrs di Maian. O sin rivâts fûr medaie par dome 20 grams: ce sfighe! Achì o vin a pene premiât la scuadre che ha vinçût: Rigoni, Gentile, Di Giusto e Celotti. Il prossim an o vin pensât di fâ une gare simpri li di Pighin però cun cualchi novitât che us contarai plui indevant...
29 luglio 2006
Al tache il Festival
Ancje chest an o sin rivâts ae inaugurazion dal Festival. Daniele e i siei a àn lavorât fuart pardabon! E di usgnot fin ai 15 di Avost ducj in place a fâ fieste cu la Pro Majano. E se cualchi sere e je un tic di musiche alte, no stin a inrabiâsi: dopo dut a son dome 15 zornadis di fieste intun an. Un tic di colaborazion di bande di ducj e e sarà pardabon le fieste di dute la comunitât. Par savê alc di plui, lait a viodi il calendari complet: fracait achì.
28 luglio 2006
Un consei cinematografic
Come che us ai za dit cualchi zornade indûr, o ai cjolte la moto: un chopper. Vuê mi è tornât tal cjâf un cine di tancj agns indaûr e che o pensi che o vedis viodût ancje voaltris: Easy Rider. Se, dopo lete cheste biele recension, us ven gole di viodi un tocut di presentazion dal cine, o podês lâ a viodi achì.
E se cualchidun no i plâs i gno gjubetin blanc: la mê taie e je XXL (eh sì o ai metût sù cualchi chilut...) e al pues lassâmi il gjachetin in regâl li de Pizerie di Jonny... Grazie!
E se cualchidun no i plâs i gno gjubetin blanc: la mê taie e je XXL (eh sì o ai metût sù cualchi chilut...) e al pues lassâmi il gjachetin in regâl li de Pizerie di Jonny... Grazie!
27 luglio 2006
Torneu di balon inmaneât dai Juniores dal Maian
Fin domenie li di Gardo al è il torneu di balon a scuadris 4+1 inmaneât dai fantats de categorie dai Juniores dal Maian. Esat: propit la scuadre alenade di Persel. Chei che a àn tant criticât, che a vadin a viodi ce che a son bogns di fâ i nestris zovins: a san divertîsi e dâsi di fâ pe societât. Us consei di lâ a viodi parcè che cu la man di Carlo e Daniela, ma ancje cuntun sac di int che a son rivâts a tirâ dongje, a dan ancje la pussibilitât di cenâ in compagnie.
26 luglio 2006
Lunis al è consei comunâl:
une mê propueste pe discussion
Lunis ai 31 di Lui aes 18.30 al sarà consei comunâl.
Jo o ai presentât un ordin dal dì pe cuestion dai implants di telefonie. Us fâs lei il test che o ai mandât a ducj i components de comission teritori e ambient.
Indicazions gjenerâls pe redazion dal plan pai implants tecnologjics di telefonie mobil
In conseguence de riunion de comission teritori ambient dai 21 di Lui passât li che i comissaris a àn savût de realizazion in curt di un plan che al regolamentarà lis modalitâts che cun chês i gjestôrs de telefonie mobil a podaran instalâ ripetitôrs gnûfs sul teritori comunâl, daûr de Lr n. 28 dal 2004 “Dissipline in cont i infrastruturis pe telefonie mobil”;
considerât che chescj implants a mandin su la aree di riferiment ondis eletromagnetichis che la lôr incidence sul organisim uman e je di un continuo argoment di studi par verificânt i efiets sul stes;
ritignût che la salût dai citadins e à di jessi un ben prioritari di tutelâ parsore di ducj chei altris interès;
preocupâts par un pussibil proliferâ cence regulis dai implants di telecomunicazions;
I conseîrs comunâi a indichin ae Zonte comunâl e al Sindic di metisi in vore in dutis lis sedis e tes manieris proviodudis de leç par fâ che chest plan pal insediament dai implants tecnologjics di telefonie mobil al sedi il plui restritîf pussibil par podê limitâ ai gjestôrs di telefonie mobil la pussibilitât di instalâ implants che a podaressi nosi ae popolazion.
In particolâr a indichin che chescj implants no dome a varan di jessi metûts lontan di ponts sensibii tant che scuelis e centri pai anzians, ma che i stes a sedin tignûts fûr dai centris abitâts e su teren di proprietât publiche par tirâ a pro de comunitât i afits che a vignaran. I ripetitôrs a varan di jessi mascarâts di pueste par limitâ l’impat visîf.
Chestis indicazions a varan di jessi trasmitudis ae comission tecniche incjariade di pueste di preparâ il plan in argoment.
Jo o ai presentât un ordin dal dì pe cuestion dai implants di telefonie. Us fâs lei il test che o ai mandât a ducj i components de comission teritori e ambient.
Indicazions gjenerâls pe redazion dal plan pai implants tecnologjics di telefonie mobil
In conseguence de riunion de comission teritori ambient dai 21 di Lui passât li che i comissaris a àn savût de realizazion in curt di un plan che al regolamentarà lis modalitâts che cun chês i gjestôrs de telefonie mobil a podaran instalâ ripetitôrs gnûfs sul teritori comunâl, daûr de Lr n. 28 dal 2004 “Dissipline in cont i infrastruturis pe telefonie mobil”;
considerât che chescj implants a mandin su la aree di riferiment ondis eletromagnetichis che la lôr incidence sul organisim uman e je di un continuo argoment di studi par verificânt i efiets sul stes;
ritignût che la salût dai citadins e à di jessi un ben prioritari di tutelâ parsore di ducj chei altris interès;
preocupâts par un pussibil proliferâ cence regulis dai implants di telecomunicazions;
I conseîrs comunâi a indichin ae Zonte comunâl e al Sindic di metisi in vore in dutis lis sedis e tes manieris proviodudis de leç par fâ che chest plan pal insediament dai implants tecnologjics di telefonie mobil al sedi il plui restritîf pussibil par podê limitâ ai gjestôrs di telefonie mobil la pussibilitât di instalâ implants che a podaressi nosi ae popolazion.
In particolâr a indichin che chescj implants no dome a varan di jessi metûts lontan di ponts sensibii tant che scuelis e centri pai anzians, ma che i stes a sedin tignûts fûr dai centris abitâts e su teren di proprietât publiche par tirâ a pro de comunitât i afits che a vignaran. I ripetitôrs a varan di jessi mascarâts di pueste par limitâ l’impat visîf.
Chestis indicazions a varan di jessi trasmitudis ae comission tecniche incjariade di pueste di preparâ il plan in argoment.
25 luglio 2006
Marilenghe e internet: Plone par Furlan
Il Sportel pe Lenghe Furlane dal Comun di Tavagnà al à colaborât pe realizazion di un impuartant progjet di disvilup di software open source in marilenghe: Plone par furlan.
La aministrazion comunâl di Tavagnà e à di simpri marcât la impuartance dal disvilup tecnologjic e de tutele de marilenghe. Cun chescj principis al è nassût "Plone par Furlan", un progjet in convenzion cun Tecnoteca srl, aziende di Felet che e lavore pal disvilup di sistemis informatics open source.
Cu la estension in marilenghe (prime tu âs di vê za discjamât il program: al è libar e tu lu cjatis su www.plone.org), i citadins di Tavagnà, ma ancje ducj che che a àn a cûr la tutele de lenghe furlane, a varan la pussibilitât di creâ pagjinis internet cuntun software "Libar e par Furlan!"
Par save alc di plui, lait a lei ancje achì: Comun di Tavagnà
La aministrazion comunâl di Tavagnà e à di simpri marcât la impuartance dal disvilup tecnologjic e de tutele de marilenghe. Cun chescj principis al è nassût "Plone par Furlan", un progjet in convenzion cun Tecnoteca srl, aziende di Felet che e lavore pal disvilup di sistemis informatics open source.
Cu la estension in marilenghe (prime tu âs di vê za discjamât il program: al è libar e tu lu cjatis su www.plone.org), i citadins di Tavagnà, ma ancje ducj che che a àn a cûr la tutele de lenghe furlane, a varan la pussibilitât di creâ pagjinis internet cuntun software "Libar e par Furlan!"
Par save alc di plui, lait a lei ancje achì: Comun di Tavagnà
24 luglio 2006
Ce sorte di sglavin!
Mi displâs par chei che a vevin programât di passâ la serade a Mulin Gnûf pe serade dedicade al cine di Massimo Garlatti Costa, ma cun dute chê ploie che e je vignude jù o vin scugnût rinviâ lis proiezions.
In program a jerin il documentari storic "Friûl viaç te storie" realizât pe Provincie di Udin tal 2004, il documentari sui 25 agns di Radio Onde Furlane "La Radio libare dai Furlans Libars" dal 2005 e par sierâ in glorie il documentari sul mont dal porno par furlan "Buris, libars di scugnî vignî". Altris informazions su www.buris.it o tal sît dal Comun di Tavagnà.
A pene che a sarà decidude une altre date si fasarà di gnûf la informazion e la publicitât che a coventin.
Intant jo e Massimo o vin decidût di metisi in societât par risolvi i problemis di sut ator pal mont: no pluvial plui? isal masse sec? Nissun probleme: jo e lui o decidìn di fâ une rassegne di cine par furlan tai vuestris cjamps e o podês stâ sigûrs che chê sere al sglavine! La Coldiretti nus à za proponût un contrat... Ce âstu di fâ? Tocje sdramatizâ un tic...
Ten di voli i inzornaments su www.comune.tavagnacco.ud.it
In program a jerin il documentari storic "Friûl viaç te storie" realizât pe Provincie di Udin tal 2004, il documentari sui 25 agns di Radio Onde Furlane "La Radio libare dai Furlans Libars" dal 2005 e par sierâ in glorie il documentari sul mont dal porno par furlan "Buris, libars di scugnî vignî". Altris informazions su www.buris.it o tal sît dal Comun di Tavagnà.
A pene che a sarà decidude une altre date si fasarà di gnûf la informazion e la publicitât che a coventin.
Intant jo e Massimo o vin decidût di metisi in societât par risolvi i problemis di sut ator pal mont: no pluvial plui? isal masse sec? Nissun probleme: jo e lui o decidìn di fâ une rassegne di cine par furlan tai vuestris cjamps e o podês stâ sigûrs che chê sere al sglavine! La Coldiretti nus à za proponût un contrat... Ce âstu di fâ? Tocje sdramatizâ un tic...
Ten di voli i inzornaments su www.comune.tavagnacco.ud.it
23 luglio 2006
Tal 2007 o disarìn "E jere une volte il Tocai"
Duncje, cence fâle tant lungje: in Europe a son doi vins che a àn il non scuasit compagn (juste dome il non, parcè che pal gust mi pâr che ducj a disin che al è plui bon il nestri), ven a stâi il "Tocai" nestri e il "Tokaj" de Ongjarie. Cualchi an indaûr e je nassude cheste barufe par vê la esclusive dal non e induvinait cui che le à cjapade tal ...? Juste: propit noaltris, che cul 2007 o varìn di usâsi a doprâ il non "Friulano". A mi mi pâr une broade gambiâi non e o varès pluitost doprât un non furlan, ma mi rint ancje cont che daûr a son studis di marcjât e considerazion che e à fat ancje la Federdoc, la associazion dai produtôrs DOC, che tra l'altri president al è Stefano Trinco di Maian. O speri che almancul pe promozion dal prodot, i produtôrs e la Regjon a vedin la creance di pontâ su la valorizazion dal prodot doprant ancje il Furlan: a Mortean a àn vude la inteligjence di regjistrâ "La blave di Mortean". Par savê alc di plui, lait a lei achì...
22 luglio 2006
Sul furlan Rai fûr leç
Al pâr che l’istât 2006 al sedi tacât une vore ben par chel che al inten la tutele linguistiche. In particolâr pal furlan, al sarà parcè che a son 10 agns de leç regjonâl 15 dal 1996, ma tai ultins timps si viôt a boli diviersis iniziativis.
Di fat al è za stât nomenât il gnûf grup di lavôr che al varà di puartâ insom la revision normative tornant un pôc a pensâ e miorâ chest imprest di tutele di nivel regjonâl. Ma in chestis setemanis no si fevele dome di tutele de lenghe furlane stant che la leç 482 dal 1999 “Normis in cont de tutele des minorancis linguistichis storichis” e fevele in particolâr, daûr dal articul 2, “che tal fin di atuâ l’articul 6 de Costituzion e in armonie cui principis gjenerâi stabilîts dai organisims europeans e internazionâi, la Republiche e tutele la lenghe e la culture des popolazions albanesis, catalanis, gjermanichis, greghis, slovenis e cravuatis e di chês che a fevelin il francês, il franco provençâl, il furlan, il ladin, l’ocitan e il sart”...
Par continuâ a lei, fracait achì...
Di fat al è za stât nomenât il gnûf grup di lavôr che al varà di puartâ insom la revision normative tornant un pôc a pensâ e miorâ chest imprest di tutele di nivel regjonâl. Ma in chestis setemanis no si fevele dome di tutele de lenghe furlane stant che la leç 482 dal 1999 “Normis in cont de tutele des minorancis linguistichis storichis” e fevele in particolâr, daûr dal articul 2, “che tal fin di atuâ l’articul 6 de Costituzion e in armonie cui principis gjenerâi stabilîts dai organisims europeans e internazionâi, la Republiche e tutele la lenghe e la culture des popolazions albanesis, catalanis, gjermanichis, greghis, slovenis e cravuatis e di chês che a fevelin il francês, il franco provençâl, il furlan, il ladin, l’ocitan e il sart”...
Par continuâ a lei, fracait achì...
21 luglio 2006
Un libri di lei te rêt
Cualchi mês indaûr la Scuele pe Infanzie di Maian e à presentât un bi-libri che al jentrave tal progjet "E cumò ti conti jo!". O ringrazii il Preside, lis mestris Silvia e Donatella e i frutins di Maian pe biele esperience che mi àn regalât dantmi la pussibilitât di colaborâ ae iniziative.
Lis copiis dal libri a son finidis, ma chi sot o podês lei la conte di "Pieri e Gjilde" publicade tal sît internet dal Istitût Comprensîf.
Fracait achì par lei il libri
Lis copiis dal libri a son finidis, ma chi sot o podês lei la conte di "Pieri e Gjilde" publicade tal sît internet dal Istitût Comprensîf.
Fracait achì par lei il libri
20 luglio 2006
Il plan pai implants de telefonie
Te prossime comission Teritori-Ambient che o ai convocât par vinars 21, si fevelarà di diviersis robutis. Une e je la prevision di un plan che al definissi lis modalitâts di instalazion dai implants tecnologjics: in pocjis peraulis tropis e dulà che a varan di jessi metudis lis antenis pai telefonuts.
Jo o ai une opinion e o volevi viodi ce che o pensais ancje voaltris: il probleme des antenis al è sot dai voi di ducj e stant che nissun al à voie di rinunciâ al celulâr al covente meti des regulis par evitâ che a vegnin sù pai cence ordin.
Secont me prin di dut chescj pâi a àn di jessi lontan dai ponts sensibii (scuelis, cjasis e ducj chei puescj li che e je une alte concentrazion di popolazion) e po al sarès impuantant che a fossin metudis suntune aree publiche cussì almancul l'afit dal teren al reste ae comunitât e no tes sachetis di chel o di chel altri privât. I doi pâi che a son a Maian in teorie no crein pericul, ma al sarès ben che no vignessin dongje ancje altris.
E sarà une specifiche comission tecniche a lavorâ su di chest document, ma mi è semeât util che ancje il consei comunâl al fos informât di cemût che a varan di lavorâ chescj tecnics. Cussì se si à di dâ cualchi consei, si lu fâs daurman e no dopo che il progjet al è za stât fat.
Jo o ai une opinion e o volevi viodi ce che o pensais ancje voaltris: il probleme des antenis al è sot dai voi di ducj e stant che nissun al à voie di rinunciâ al celulâr al covente meti des regulis par evitâ che a vegnin sù pai cence ordin.
Secont me prin di dut chescj pâi a àn di jessi lontan dai ponts sensibii (scuelis, cjasis e ducj chei puescj li che e je une alte concentrazion di popolazion) e po al sarès impuantant che a fossin metudis suntune aree publiche cussì almancul l'afit dal teren al reste ae comunitât e no tes sachetis di chel o di chel altri privât. I doi pâi che a son a Maian in teorie no crein pericul, ma al sarès ben che no vignessin dongje ancje altris.
E sarà une specifiche comission tecniche a lavorâ su di chest document, ma mi è semeât util che ancje il consei comunâl al fos informât di cemût che a varan di lavorâ chescj tecnics. Cussì se si à di dâ cualchi consei, si lu fâs daurman e no dopo che il progjet al è za stât fat.
19 luglio 2006
Il Messâl par Furlan
Domenie li de Basiliche di Aquilee, la Glesie furlane e à ricuardât i Sant protetôrs dal Friûl: Macôr e Fortunât. Ma come che si lei ancje tal sît di Radio Onde Furlane, la nestre Glesie e je daûr a fadiâ no pôc par fâsi ricognossi il Messâl par Furlan. O vin za la Bibie, ma pal Messâl la robe e semee plui lungje. Lait a lei achì il parcè...
Jo doman o clami il predi di Vilegnove
ps: repetita juvant e sul Friuli al è jussût un articul in mert ae cuestion de tutele linguistiche.
Lait a lei achì
18 luglio 2006
Domande par risarciment dai dams
Cualchi zornade indaûr al è stât un biel aiaron e cualchi cjase e cualchi capanon a àn vût dams: cuvierts e cops menâts vie, morârs colâts e vie indevant. Cui che inmò no lu à fat al pues presentâ domande di risarciment li dal ufici tecnic. Par coretece di informazion us visi che nol è dite che a rivin i bêçs: se la regjon no fâs il stanziament e e lasse fûr il comun di Maian, nol sarà nuie ce fâ. Ma intant si pues presentâ la domande distès e se o vês ancje cualchi foto, puartait ancje chês. L'ufici tecnic al à in numar 0432/948455 e dopo o vês di fâ il numar che us ven domandât. Achì al è il modul par fâ domande
17 luglio 2006
Ca di cualchi zornade al tache il Festival
Nol mancje tant ae scree dal prossin Festival di Maian. In chestis zornadis si à fevelât di fotografiis e no ducj a son stâts dacuardi: cheste chi in bande o speri che invecit no displasarà a la plui part. E je Hoara Borselli che e presentarà une des plui impuartantis, se no adiriture la plui impuartante serade di dut il calendari dai apontaments inmaneâts de Pro Majano: la tape furlane (uniche date de regjon) dal Festival Show, il spetacul di Radio Birikina.
Par savê dut il program de fieste si pues lâ a viodi te home page de Pro Majano.
Par savê dut il program de fieste si pues lâ a viodi te home page de Pro Majano.
16 luglio 2006
Un cjanton dal gno paîs
Sabide o ai stât a bevi in cafè li dal barut e "par câs" o vevi la machine fotografiche te sachete... Cussì mi soi impensât dai miei letôrs e o ai fate une foto dal cuel. Cheste che o viodês e je che part che e je juste daûr de palacine dai implants sportîfs. In prin plan e je la ringhiere che e delimitave ancje prime il limit de strade e subite parsore e je la stradele che e puarte insom dal cuel. Intant us segnali in anteprime che Intesa per Majano e à convocât il Consei Comunâl: le àn fate come at simbolic parcè che a savevin benon che dentri de fin di Lui lu varessin fat distès. Se cheste e je colaborazion... Mah!?
15 luglio 2006
Ise une responsabilitât sul blog?
A Aosta il tribunâl al à fat une condane par difamazion a un che al veve un blog. La sentence secont me e je viziade di une interpretazion no corete de normative su la editorie. No si pues pensâ che un che al vierç un blog al vedi la stesse responsabilitât di un diretôr di gjornâl par vie che cheste e je une iniziative libare che no à nissune carateristiche di professionalitât domandade a di un gjornâl: in pocjis peraulis un blog nol è un gjornâl. Ciert, chest nol significhe che e je une biele robe trai in maniere scorete ufindint la int e salacor platâsi daûr dal anonimât. E po prime di scrivi une porcarie al sarès ben savê che al baste visâ la polizie postâl e cuntune piçule ricercje (ven a stâi, no masse complicade di fâ par chei che a àn i imprescj) si rive a cjatâ fûr i IP ven a stai il codiç che al identifiche ogni computer e che al lasse il segn dal passaç intun sît o intun altri.
Morâl de favule: disêt la vuestre opinion, ancje critiche, ma fasêtlu cun coretece e cence ufindi, cussì nissun al podarâ meti in discussion nancje il bon gust di chest spazi. Se po cualchidun distès al tache a scrivi malignitâts e peraulis difamatoriis, si cjaparà dutis lis conseguencis e cun di plui al dimostrarà trop triste che e pues jessi la int, soredut cuant che e pues fevelâ cence scugnî mostrâ la muse...
Ciert al è che la normative e varès di jessi plui clare...
Par savê alc di plui us consei di lei ancje achì.
Morâl de favule: disêt la vuestre opinion, ancje critiche, ma fasêtlu cun coretece e cence ufindi, cussì nissun al podarâ meti in discussion nancje il bon gust di chest spazi. Se po cualchidun distès al tache a scrivi malignitâts e peraulis difamatoriis, si cjaparà dutis lis conseguencis e cun di plui al dimostrarà trop triste che e pues jessi la int, soredut cuant che e pues fevelâ cence scugnî mostrâ la muse...
Ciert al è che la normative e varès di jessi plui clare...
Par savê alc di plui us consei di lei ancje achì.
14 luglio 2006
Un ucielut mi à contât...
Le savêso la ultime? Al semee che cualchidun (e no sai cui) al sedi une vore infastidît di chest blog. No lu riten une robe che e funzione, anzit e je une robe che e fâs dan.
Jo no sai se cheste robe e vâl o no vâl, se e covente o se no convente, se e plâs o se no plâs... Dal sigûr no plâs a ducj... e se mi domandin di sierâlu?!? Ce pensaiso?
Dut câs cumò o vierzìn une piçule lotarie, chel che mi jude a capî al vinç une foto dal Cuel dal Fum: cui podaressial jessi chel che i ven il mâl di panse cuant che al ven a lei achì?
Dut câs domenie la foto dal Cuel dal Fum e rive chel distès...
13 luglio 2006
Furlan e Universitât
Vuê e je stade la cerimonie di consegne dai atestâts pai cors di furlan inmaneâts de Universitât di Udin midiant dal Cirf (Centri Interdipartimentâl di Ricercje su la culture e la lenghe dal Friûl) cu la colaborazion de Societât Filologjiche Furlane.
Il Magnific Retôr Furio Honsell (te foto mi consegne l'atestât dal Cors di Traduzion) al à fat un discors une vore biel e plen di significât.
Intant al à fevelât par furlan puartant i salûts te nestre lenghe (lui al è de Ligurie) e po al à dite une altre biele robe: "Cuant che o sint i fruts che a fevelin par furlan mi si vierç il cûr parcè che vê la pussibilitât di cressi intune regjon plurilengâl al permet di consolidâ un sisteme di aprendiment che al facilite la formazion e la istruzion. Chest al è un patrimoni che no podìn permetisi di pierdi!" O fâs presint che al à simpri doprade la prime persone: "la nestre realtât", "no podìn pierdi il nestri patrimoni culturâl", "la nestre Universitât dal Friûl".
Cumò mi domandi:
Ce si puedial zontâ se ancje di di fûr si rindin cont de impuartance di fevelâ plui lenghis e nus disin di no molâ?
Ancje la mê mestre des elementârs ur diseve ai gjenitôr "I fruts a àn di fevelâ furlan e a scuele a àn la pussibilitât di imparâ une altre lenghe: il talian e lis mestris a son achì ancje par chel, ma no vin di dismenteâ il furlan!" No stin a cjalâ i esemplis negatîfs come che al à fat cualchidun ancje tai post precedents: se cualchidun nol à vude la pussibilitât di une istruzion, no podìn dâ la colpe al furlan. La colpe e je di cui che no i à dât la pussibilitât di imparâ a fevelâ un bon talian: tropis voltis no si sintial a fevelâ chei talianots che ur disin ai fruts "Sta tento a non sbrissiare!" Chest al fâs dan, no il furlan!
Il Magnific Retôr Furio Honsell (te foto mi consegne l'atestât dal Cors di Traduzion) al à fat un discors une vore biel e plen di significât.
Intant al à fevelât par furlan puartant i salûts te nestre lenghe (lui al è de Ligurie) e po al à dite une altre biele robe: "Cuant che o sint i fruts che a fevelin par furlan mi si vierç il cûr parcè che vê la pussibilitât di cressi intune regjon plurilengâl al permet di consolidâ un sisteme di aprendiment che al facilite la formazion e la istruzion. Chest al è un patrimoni che no podìn permetisi di pierdi!" O fâs presint che al à simpri doprade la prime persone: "la nestre realtât", "no podìn pierdi il nestri patrimoni culturâl", "la nestre Universitât dal Friûl".
Cumò mi domandi:
Ce si puedial zontâ se ancje di di fûr si rindin cont de impuartance di fevelâ plui lenghis e nus disin di no molâ?
Ancje la mê mestre des elementârs ur diseve ai gjenitôr "I fruts a àn di fevelâ furlan e a scuele a àn la pussibilitât di imparâ une altre lenghe: il talian e lis mestris a son achì ancje par chel, ma no vin di dismenteâ il furlan!" No stin a cjalâ i esemplis negatîfs come che al à fat cualchidun ancje tai post precedents: se cualchidun nol à vude la pussibilitât di une istruzion, no podìn dâ la colpe al furlan. La colpe e je di cui che no i à dât la pussibilitât di imparâ a fevelâ un bon talian: tropis voltis no si sintial a fevelâ chei talianots che ur disin ai fruts "Sta tento a non sbrissiare!" Chest al fâs dan, no il furlan!
12 luglio 2006
La magjie dal Lât
Paolo Paron nus segnale une biele iniziative "Oltre le nuvole, i suoni dell'anima", che si davuelzarà joibe ai 13 di Lui aes 21.00 dongje Tarvis, li dal Lât disore a Fusinis. La serade e jentre tal progjet "Magica Europa".
Compagnât de musiche de Arpe celtiche sunade di Eliana e Katia Zunino, Paolo al leiarà contis antighis su striis, benandants, spirts folets e personaçs magjics intune atmosfere che e pescje te tradizion popolâr de Scozie, de Irlande e de Bretagne.
11 luglio 2006
Vuê e je la assemblee de Majanese
Se cualchidun nol à inmò let i manifestuts che a son ator, vuê aes 20.30 li dal palaç des associazions e je la assemblee anuâl de ASD Majanese. Il president Lorenzo Natolini al à ancje scrit une biele letare sul Messaggero. Al à butât biel pugn di pevar e o speri par lui che cualchidun al rispuindi al so apel. O soi propit curiôs di viodi cemût che e va la assemblee. E se cualchidun si permet di criticâ chê letare o soi propit curiôs di sintî lis argomentazions...
10 luglio 2006
Friûl - Sardegne: lontans o dongje?
Cualchidun si è domandât ce che al jentre il jessi furlan cul jessi sart... Ben chest dibatit al è stât discorût ancje in altris bandis: lait a viodi sedi achì sedi achì.
Forsit cumò che e à vint la Italie (e jo o soi content) a cualchidun i si è tornât a sveâ une bruare nazionalistiche taliane.
Ma a cjalâ ben il significât des peraulis jo o preferìs considerâ il Friûl (e la Sardegne) une Nazion come che al diseve il linguist Saussure: “in largje misure e je propit la lenghe che e fâs une nazion”. Nazion duncje no come sinonim di stât sanzionât cun elements juridics, ma come formazion o grup sociâl.
Dutis chestis Nazions a stan dentri di un Stât plurilengâl (Italie), che nol varès par gno cont di vê pôre di valorizâlis e tutelâlis. Achì, ni di altris bandis, no ai mai fevelât di secession: o preferìs però doprâ lis peraulis pal lôr significât reâl, che salacor par masse agns al è stât platât a nô e a dutis lis altris ints che a fevelin une lenghe minoritarie (ancje la Sardegne). Us consei di lei il libri dal prof Bonamore.
Forsit cumò che e à vint la Italie (e jo o soi content) a cualchidun i si è tornât a sveâ une bruare nazionalistiche taliane.
Ma a cjalâ ben il significât des peraulis jo o preferìs considerâ il Friûl (e la Sardegne) une Nazion come che al diseve il linguist Saussure: “in largje misure e je propit la lenghe che e fâs une nazion”. Nazion duncje no come sinonim di stât sanzionât cun elements juridics, ma come formazion o grup sociâl.
Dutis chestis Nazions a stan dentri di un Stât plurilengâl (Italie), che nol varès par gno cont di vê pôre di valorizâlis e tutelâlis. Achì, ni di altris bandis, no ai mai fevelât di secession: o preferìs però doprâ lis peraulis pal lôr significât reâl, che salacor par masse agns al è stât platât a nô e a dutis lis altris ints che a fevelin une lenghe minoritarie (ancje la Sardegne). Us consei di lei il libri dal prof Bonamore.
09 luglio 2006
Campions dal Mont!!!
O pensi che di cheste gnot si visarìn par tancj agns: Italie campion dal Mont intal an plui brut pal balon talian! Par furtune e je int come Cannavaro e Gattuso (ma tancj a son chei di ricuardâ) che nus àn fat il regâl plui biel!
Campions dal Mont, in Gjermanie, dopo vê vint cui parons di cjase e vincint in finâl cuintri la Francie! Grazie fantats!!!
Un cjanton dal gno paîs
Come che o ai vût fevelât cun Nangank che al è tal forest, cheste rubricute e je dedicate ai cjantons dal nestri comun. Par sei precîs, cheste fotografie le ai fate inmò chest Unvier: o jeri tai Sanmartins e o ai cjalât viers il Cjampon (la mont colôr di rose) e il Cuarnan parsore Glemone e Dartigne. Viodìn se chei di Maian a induvin ce cjasis che a son chês zalutis...
(par viodi la foto plui grande al baste frachâi parsore vie)
(par viodi la foto plui grande al baste frachâi parsore vie)
08 luglio 2006
Spietant la Finâl mondiâl: Italie vs Francie
In Finâl cumò o vin Zidane e i siei...
Apontament par domenie di sere li de Sagre di Farle par viodi la partide ducj insiemit!
Apontament par domenie di sere li de Sagre di Farle par viodi la partide ducj insiemit!
07 luglio 2006
Vive Farle, vive il Cuar!!!
Trê dîs di fieste a Farle: di vuê fin domenie (7, 8 e 9) si podarà mangjâ, bevi, scoltâ buine musiche (usgnot al sune Rudy) e stâ in ligrie tal prât li che a jerin lis scuelis une volte. Domenie si podarà viodi ancje la partide de Italie.
Sunsplash tal Rivelin
A Maian o vin il Cuel dal FUM e a Osôf?
Al tache vuê il Sunsplash.
Ocjo cu lis batudis: masse facil...
Al tache vuê il Sunsplash.
Ocjo cu lis batudis: masse facil...
06 luglio 2006
Conference dai Cjâfs grup
Vuê aes 18.30 e je convocade la Conference dai Cjâfs grup par decidi dal prossin consei comunâl.
Intesa per Majano dopo de comission ambient, che o ai convocât la setemane passade, e à domandât di fâ un consei dome par fevelâ dal Cuel dal Fum. Jo o pensi che di chest argoment si puedi fevelâ ancje in Consei, ma fâ une sentade di pueste dome par chest, mi pâr un tic masse. Ancje parcè che pe fin dal mês dal sigûr al vignarà fat e si pues fevelâ in chê.
Al semee che cheste propueste no ur vadi ben e che se no fasìn come che a disin lôr, Intesa per Majano e à menaçât di convocâlu jê il Consei comunâl (e je une regule che e permet ai components dal Consei di convocâ une sentade ogni volte che lu domandin, e lôr i numars ju àn).
Us contarai dopo de riunion, cemût che e je lade...
Intesa per Majano dopo de comission ambient, che o ai convocât la setemane passade, e à domandât di fâ un consei dome par fevelâ dal Cuel dal Fum. Jo o pensi che di chest argoment si puedi fevelâ ancje in Consei, ma fâ une sentade di pueste dome par chest, mi pâr un tic masse. Ancje parcè che pe fin dal mês dal sigûr al vignarà fat e si pues fevelâ in chê.
Al semee che cheste propueste no ur vadi ben e che se no fasìn come che a disin lôr, Intesa per Majano e à menaçât di convocâlu jê il Consei comunâl (e je une regule che e permet ai components dal Consei di convocâ une sentade ogni volte che lu domandin, e lôr i numars ju àn).
Us contarai dopo de riunion, cemût che e je lade...
05 luglio 2006
Circul dai Sarts di Udin: Maria Marceddu vicepresident
Maria Marceddu in Cividino, che e sta a Farle, e je stade elete vicepresident dal Circul dai Sart di Udin.
Friûl e Sardegne a son dôs nazions une vore impurtantis tal stât talian, ancje se cualchidun al met inmò in discussion lis nestris lenghis.
O soi propit content che une mê vicine di cjase e vedi l'onôr di vê vude cheste impuartante carghe, che le puartarà in particolâr a proviodi des iniziativis culturâls dal Circul.
Compliments a Maria e o speri che ancje la zonte si visedi di cheste realtât e che e valorizi i rapuarts tra lis nestris ints.
Friûl e Sardegne a son dôs nazions une vore impurtantis tal stât talian, ancje se cualchidun al met inmò in discussion lis nestris lenghis.
O soi propit content che une mê vicine di cjase e vedi l'onôr di vê vude cheste impuartante carghe, che le puartarà in particolâr a proviodi des iniziativis culturâls dal Circul.
Compliments a Maria e o speri che ancje la zonte si visedi di cheste realtât e che e valorizi i rapuarts tra lis nestris ints.
04 luglio 2006
E cumò la finâl: cui saraie chê altre scuadre?
2 a O ae Gjermanie e cumò si viodìn in finâl: cui saraie chê altre nazionâl? Spietìn il risultât di Portugal vs Francie
03 luglio 2006
Se doman cualchidun nol à voie di viodi la partide...
Diviers ma intune: minorancis inte Comunitât Europeane
Carli Pup ospit dal Comun di Tavagnà
Martars ai 4 di Lui, a Branc li dal Centri Sociâl aes 20.30, inte suaze des conferencis "Furlan: par fevelâ di dut" Carli Pup, redatôr di Radio Onde Furlane, al presentarà une relazion su la realtât des minorancis linguistichis in Europe. La conference e je di grande atualitât stant che ven dopo dal referendum de Catalogne: e sarà duncje la ocasion par un confront e une riflession in mert ancje a chest argoment. La serade e sarà compagnade di une proiezion di diapositivis su la cuestion.
Carli Pup ospit dal Comun di Tavagnà
Martars ai 4 di Lui, a Branc li dal Centri Sociâl aes 20.30, inte suaze des conferencis "Furlan: par fevelâ di dut" Carli Pup, redatôr di Radio Onde Furlane, al presentarà une relazion su la realtât des minorancis linguistichis in Europe. La conference e je di grande atualitât stant che ven dopo dal referendum de Catalogne: e sarà duncje la ocasion par un confront e une riflession in mert ancje a chest argoment. La serade e sarà compagnade di une proiezion di diapositivis su la cuestion.
02 luglio 2006
Semifinâls:
Italie vs Gjermanie e France vs Portugal
E se noaltris o sarìn a zuiâsi la semifinâl come tal 1970 in Messic, Francês e Portughês a saran di chê altre semifinâl.
Cui vadial in finâl?
Cui vadial in finâl?
01 luglio 2006
10.000 voltis grazie
Propit vuê o vin passât il tet des 10.000 visitis al blog. Un risultât che no varès pensât, stant che al è dome 3 mês che al è nassût chest esperiment di comunicazion. Cualchidun si domande a ce che al covente vê un puest dulà fevelâ, comentâ, salacor contâ ancje cualchi tristerie. Jo no sai se al covente o mancul... o sai dome che podê esprimi ognidun la sô opinion e sedi une biele libertât. Ancje se a cualchidun al dâ fastidi. Dut câs, grazie a ducj chei che a partecipin.
La gnot blancje in Mulin
Vuê li dal Mulin Cocconi di Ospedalet di Glemone e varà inizi la prime gnot blancje.
Nuie fiestis in place, ma un tornâ a discuvierzi ce che a fasevin i nestris nonos, cuant che, finide la trebiadure, si fermavin di sere fintremai a buinore te arie par contâsi cemût che al jere lât il lavôr, ma ancje zuiant e passant un pôc di timp insiemit cence pinsîrs. Usgnot di sabide Prin di Lui, tra leturis, musiche, zûcs, filmâts, contis di vielis mulinârs e ancje une mostre fotografiche sui mistîrs dal mont agricul di une volte, il Mulin Cocconi al spietarà il nassi dal soreli par fâ fieste insiemit cun dutis lis personis che a son stadis dongje al ecomuseu e cu la int che, si spere numerose, e varà gust di tornâ a vivi chês atmosferis aromai lontanis.
Nuie fiestis in place, ma un tornâ a discuvierzi ce che a fasevin i nestris nonos, cuant che, finide la trebiadure, si fermavin di sere fintremai a buinore te arie par contâsi cemût che al jere lât il lavôr, ma ancje zuiant e passant un pôc di timp insiemit cence pinsîrs. Usgnot di sabide Prin di Lui, tra leturis, musiche, zûcs, filmâts, contis di vielis mulinârs e ancje une mostre fotografiche sui mistîrs dal mont agricul di une volte, il Mulin Cocconi al spietarà il nassi dal soreli par fâ fieste insiemit cun dutis lis personis che a son stadis dongje al ecomuseu e cu la int che, si spere numerose, e varà gust di tornâ a vivi chês atmosferis aromai lontanis.
Iscriviti a: Post (Atom)


c: text/html

text:
Michêlagnul
Michêlagnul (Michelangelo di Lodovico Buonarroti Simoni), (Caprese Michelagnul (AR), 6 di Març 1475 - Rome, 18 di Fevrâr 1564 ) al fo un pitôr, scultôr, poete e architet talian dal Rinassiment.
Al è di sigûr un dai artiscj pui impuartants di chest periodi. Al è stât l'artist ch'al à influençât di pui i artiscj dal sô timp, tant che il so mût di piturâ al è stât une vore studiât par i artiscj che son vignûts subit daspò di lui e cognossût sot il non di "Manierisim".
Tabele dai contignûts
- 1 Biografie
- 1.1 La formazion
- 1.2 La Madone de Scjale (1490-91)
- 1.3 Bataie dai Centauros (1491-92)
- 1.4 Atôr par l'Italie (1492-95)
- 1.5 La influence dal Savonarola, il Cupido e il Bacco
- 1.6 Pietât (1497-99)
- 1.7 La Madone cul Frut e i cuatri Sants (Florence, 1499 - 1501)
- 1.8 David (1501)
- 1.9 Lenart e Michêlagnul
- 1.10 Il Tondo Taddei (1502) e il San Mateu (1503)
- 1.11 Tondo Pitti e Tondo Doni (1503-04)
- 1.12 La Bataie di Cascina (1504)
- 1.13 A Rome, sot Juli II
- 1.14 La Capele Sistine (1508-1512)
- 1.15 Il Mosè, i Presonîrs e la Resurezion dal Crist (1513-1515)
- 1.16 La façade de glesie di San Laurinç (1515-1519)
- 1.17 Sagristie Gnove (1519-1529)
- 1.18 I progjets par lis fortificazions e la Biblioteche Laurençane (1529-1534)
- 1.19 I lavôrs dal Judizi Universâl (1534-1541)
- 1.20 Il "Crist in crôs" (1541)
- 1.21 I frescs de Capele Paoline (1542)
- 1.22 Palaç Farnese e le Basiliche di San Pieri (1546-1550)
- 1.23 Une Pietât cjapade a colps di martiel (1550-1550)
- 1.24 La Pietât scomençade e no finide (1552-1564)
- 1.25 La Puarte Pia e il progjet di Sante Marie dai Agnui e dai Martars (1561)
- 1.26 La muart
- 1.27 Michêlagnul poete
- 2 Leams esternis
Biografie[cambie | modifiche il codiç]
La formazion[cambie | modifiche il codiç]
Nassût ai 6 di Març dal 1475 a Caprese, dongje Arezzo, fi di Ludovîc di Leonart Simoni Buonarroti e di Francesca di Neri del Miniato del Sera. La famee e jere origjinarie di Florence, ma il pari si cjatave là parcè che al jere potestât, une impuartante cariche publiche.
Za da cuant ch'al jere piçul, Michêlagnul al mostre une grande passion artistiche, soredut pal disen. Il pari nol jere content di chest, par lui al jere miôr se il fi al varès studiât gramatiche. Par un pôc al studie gramatiche cul mestri Francesc da Urbin, ma il 28 di Jugn dal 1488, lant cuintri la volontât dal pari, al va te buteghe dal Ghirlandaio, al timp il pitôr florentin pui impuartant, in tal 1490 cul mestri Bertolt di Zuan, al studie lis statuis dal Zardin des Statuis di San Marc. Al jentre in contat cu i pui grancj oms de culture dal so timp: Pico della Mirandola, Marsilio Ficino e Angelo Poliziano. Al studie lis oparis di Masaccio e di Giotto.
La Madone de Scjale (1490-91)[cambie | modifiche il codiç]
La Madone de Scjale e je di chest periodi, jenfri il 1490 e il 1492, e si cjate a Florence in tal museu di Cjase Buonarroti. Il Vasari al scrîf che il nevôt dal artiste Leonart Buonarroti le à regalade al duche Cosim I dai Medici. In cheste opare si pues viodi la influence dal Donatello. La Madone, sentade parsore un clap scuadrât, viodude di profîl, e cjale lontan. Dongje di je, il Frut al duar e a çampe si viôt une scjale - che da il non ae opare - cun doi agnui.
Bataie dai Centauros (1491-92)[cambie | modifiche il codiç]
Daspò de Madone de Scjale e je la Bataie dai Centauros (jenfri il 1491 e il 1492) Cheste opare e ven fate par Laurinç I dai Medici e il sogjet lu veve proponût Agnul Poliziano. Semee che Michêlagnul par cheste opare sedi stât influençât ancje de art romane.
Atôr par l'Italie (1492-95)[cambie | modifiche il codiç]
Cu la muart di Laurinç dai Medici, Michêlagnul al lasse la cort dai Medici, e si cjate cence cjase. Al cjate ospitalitât in tal convent dal Sant Spirit dulà che il priôr al lu lasse studiâ la anatomie dai cuarps dai muarts in tal Ospedâl che si cjatave dongje il convent. Par ringraziament, Michêlagnul al fâs il Crist in crôs di len (1493). Jenfri il 1493 e il 1494 al compre il marmul par une grande statue di Ercul, mandade in France e lade pierdude. Il 20 di zenâr dal 1494, il duche Pieri dai Medici, al ordene une statue di nêf. Michêlagnul al torne par un pôc in te cort dai Medici, ma tal stes an i Medici a vegnin parâts vie de citât. Michêlagnul al va cussì prime a Vignesie e daspò a Bologne, dulà al lasse par la glesie di San Domeni un San Procul, un San Petroni e un agnul. Al cîr di tornâ a Florence, ma al scjampe di gnûf par vie dai disordins.
La influence dal Savonarola, il Cupido e il Bacco[cambie | modifiche il codiç]
Jenfri la fin dal 1495 e il mês di Jugn dal 1496, Michêlagnul al torne a Florence. Al reste une vore impressionât de predicje dal Savonarola, tant ch'al reste cunvinçût che la Glesie a bisugne di jessi riformade. Cambie ancje di opinion parsore al significât di dâ ae art: di chest periodi al è il Cupido ch'al duâr une opare influençade de art romane, tant che Michêlagnul al cîr di vendile al cardinâl Rafaêl Riario come se al fôs une opare origjinâl de epoche romane. Ma il cardinâl si inacuarç dal truc e nol vûl comprâle, ma al reste impressionât tant ch'al clame l'artist a Rome il 25 di Jugn dal 1496, il 4 di Lui al scomence il Bacco cjoc conservât cumò al Museu dal Bargello. Cheste opare e je un cjâf di opare, al semee pardabon une statue greche. Michêlagnul al rapresente un zovin cjoc cu une tace in man. Sot dal diu ch'al bêf un zovin ch'al mangje un pôc di ue. Cheste figure e je realizade cun une realtât impressionante. Il cardinâl Riario nol vûl vêle, e la opare reste in cjase di Jacopo Gallo, un mecenât dal artiste.
Pietât (1497-99)[cambie | modifiche il codiç]
In tal mês di novembar dal 1497, il cardinâl Jean de Bilhères Langlos, ambassadôr dal re di France Carlo VIII, al ordene al Michêlagnul une statue de Pietât, cumò conservade in te Basiliche di San Pieri cu un contrat scrit in tal mês di avost dal 1498. La statue e a une struture piramidâl cu la Madone a plomp e il Crist muart par lunc mitût sui zenoi de Madone. Par cheste opare, Michêlagnul al cjape l'ispirazion da lis Vesperbilder lis statuis de Madone de liturgjie dal Vinars Sant.
La Madone cul Frut e i cuatri Sants (Florence, 1499 - 1501)[cambie | modifiche il codiç]
Tornât a Firenze in tal 1499, al fâs une Madone cul Frut par la catedrâl di Nôtre Dame a Bruges. Tal mês di Jugn dal 1501 il cardinâl Francesc Todeschini Piccolromini i ordene la realizazion di cuindis statuis par la catedrâl di Siene. Michêlagnul al rivarâ a fâ nome cuatri: un San Pieri', un san Pauli, un San Piu e un San Grivôr.
David (1501)[cambie | modifiche il codiç]
In tal 1501, la corporazion de Art de Lane dâ a Michelagnul la comission de sô opare plui cognossude: il David. Cun cheste opare, Michêlagnul al gambie la tradizion iconografiche. La statue e je scuasit perfete, dut il cuarp dal zovin al va dongje de perfezion. Cheste statue al a doi significâts: la fede ebraiche, e la figure dal podê republican. Une robe di cjalâ ben: il cjâf dal David al è un pôc pui grant dal normâl. Michêlagnul al à tignût cont ancje dal pont di viste de persone che cjale la statue da sot. Piçule curiositât: cuant che l'opare e jere scuasit finide, il gonfalonîr de Republiche Florentine Pieri Soderini al fâs notâ che - par lui - il nâs dal David al jere masse grant. Michêlagnul al va su, cuntun pôc di polvar di marmul e cualchi colp di martiel, al fâs fente di regolâlu. Tornât ju, al domande al gonfalonîr s'al leve ben. Content, il gonfalonîr al dîs di si.
Lenart e Michêlagnul[cambie | modifiche il codiç]
Michêlagnul al reste impressionât dai studis e da lis ideis in fat di piture di Lenart da Vinci. Al studie e al copie cun atenzion i cartons dal grup dal Sante Ane cu la Vergjine, il Frut e san Zuan Batiste frut. Il carton, cumò lât pierdût, al influençarà lis oparis di Michêlagnul dal timp. Jenfri il 150 e il 1501 al fasarà il Funerâl dal Crist.
Il Tondo Taddei (1502) e il San Mateu (1503)[cambie | modifiche il codiç]
Dal 1502 al e' il Tondo Taddei; in cheste opare, une vore influençade da Leonart, il Frut al scjampe viodint un gardelin, simbul de Passion, inte man dal San Zuan Batiste picinin. Ai 24 di Avrîl 1503, i ven ordenât di fâ dodis statuis dai apuestui pal Domo; al rivarâ a fâ dome une, il San Mateu, conservade in tes Galariis de Academie.
Tondo Pitti e Tondo Doni (1503-04)[cambie | modifiche il codiç]
Dal 1503 al e' il Tondo Pitti, opare dulà le Vergjine a strenç il Frut, cjalant lontan par mostrâ il destin al Frut.Daûr,simpri la figure dal San Zuan picinin. Jenfri il 1503 e il 1504, Michêlagnul al fâs une ' Sante famee ' cognossude cul non di Tondo Doni come regâl par lis gnocis dal marcjant Agnul Doni. Cheste invezit,no je une sculture,ma e je une taule piturade cu la tempare. In cheste opare,la Madone passe il Frut a San Josef che si cjate daûr. Di cjalâ ancje i agnui cence alis.
Une curiositât: Agnul Doni,il marcjant ch'al veve comissionât le opare, al cîr di paiâ di mancul la taule. Michêlagnul, al cjape indaûr la taule, disint che, se al voleve la taule, di dâi il dopli. A chest il marcjant, al paie trop che i veve domandât, cence dî nuie.
La Bataie di Cascina (1504)[cambie | modifiche il codiç]
Jenfri l'Avost e il Setembar dal 1504, i ven dade le ordenazion par une bataie di piturâ in te Sale dal Consei di Palaç Vecjo. Il sogjet e je le Bataie di Cascina, une bataie vinçude dai florentins cuintri i pisans. Michêlagnul al prepare il carton, lât pierdût e il fresc nol sarâ mai fât. Di chest carton, si cognòs nome le bande centrâl, da une copie fate dal pitôr Aristide da Sangallo.
A Rome, sot Juli II[cambie | modifiche il codiç]
In tal 1505, Michêlagnul al torne a Rome, par lavorâ su la tombe dal pape Juli II. Al va a Carrare, par sielzi il marmul, ma cuant che al torne a Rome, Juli II al à biel za gambiât di idee. A Michêlagnul nol reste che tornâ a Florence, dulà al torne a lavorâ tal San Mateu. Ma Juli II al gambie une altre volte e, cul jutori de Signorie di Florence, al fâs la pâs cul artist. Ducj e doi si cjatin a Bologne, citât apene cjapade dal esercit dal pape. Michêlagnul al fâs une grande statue dal pape, ma cheste opare, pôc amade de int, e sarà doprade in tal 1511 par fâ canons.
La Capele Sistine (1508-1512)[cambie | modifiche il codiç]
Jenfri il mês di Març e chel di Avrîl dal 1508, l'artist al ven clamât dal Pape Juli II par i lavôrs di decorazion de Capele Sistine, terminâts in tal 1512. Par vie dal assest dai mûrs, si jere formade une sclapadure che il Bramant veve comedât, rinfuarçant i mûrs cun cjadenis metudis tai locâls parsore de Capele. Une volte comedât il dam, la Capele e veve di jessi piturade di gnûf. Il 8 di Mai al ven butât ju un prin progjet che al viodeve i dodis apuestui e decorazions gjeometrichis. Ma Michêlagnul, no content, al gambie idee e oten cjarte blancje pal progjet. Al puest dai apuestui, al met siet Sibillis e cinc Profetis sentâts, al divît il spazi in mût di meti ancje senis de Gjenesi, metudis in ordin cronologjic, scomençant de parêt dal altâr. Lis senis de Gjenesi son:
La separazion de lûs dal scûr, Creazion de lis stelis e des plantis, Separazion de Tiere de aghe, Creazion di Adam, Creazion di Eve, Pecjât origjinâl e Adam e Eve parâts vie dal Paradîs, Sacrifici di Noè, Diluvi Universâl.
In tai cinc scompartiments che si cjatin parsore dai trons, il spazi al devente simpri pui stret, lassant il puest a figuris crotis cu ramaç e sfueis di rôl par fâ riferiment a la famee dal Pape (i Della Rovere). Michêlagnul al met ancje i antenâts di Jesu Crist e senis de Biblie jenfri i cuâi: Gjudite e Oloferne, David e Golie, La punizion di Aman e il Sarpint di bronç. In chest progjet, nassût de colaborazion jenfri l'artist, il Pape e i studiôs di teologjie de cort papâl, al è la plui grande rapresentazion de opare di Diu, l'om. L'om viodût come le plui grande opare di Diu, e la figure dal om come ancje le figure di Jesu Crist, deventât om ancje Lui par salvâ la umanitât e puartâ dute la umanitât pui dongje di Cui che le a fate. Duncje, l'om tal mieç di dut. Cheste e je le celebrazion che Michêlagnul al fâs dal cuarp uman.
Montade le impalcadure, Michêlagnul a scomence a piturâ lis trê storiis di Noè plenis di personaçs. Man man ch'al va indenant, Michêlagnul si concentre simpri di plui sul colôr e su i cuarps dai personaçs stant atent a jessi plui essenziâl. I frescs son stâs netâts in tal 1994, metint in mostre il lôr colôr origjinâl.
Il Mosè, i Presonîrs e la Resurezion dal Crist (1513-1515)[cambie | modifiche il codiç]
Daspò de muart dal pape Juli II in tal Fevrâr 1513, si decît di cjapâ in man il progjet de tombe monumentâl pal Pape. Michêlagnul al ven di gnûf clamât e al fâs il Mosè e i Presonîrs. Dal stes periodi son i doi Sclâfs: un ch'al cîr di scjampâ da cualchi alc ch'al cîr di tignîlu fer, un altri ch'al semee ch'al sedi apene sveât, ducj doi son conservâts tal Museu dal Louvre. Par Metel Vari, in tal 1514, al fâs une statue de Resurezion dal Crist, bandonade par vie di une vene tal marmul.
La façade de glesie di San Laurinç (1515-1519)[cambie | modifiche il codiç]
Intal 1515, il Pape Leon X al visite Florence. Par cheste ocasion, si decît di finî la façade de glesie di San Laurinç. I lavôrs a vegnin fats da Jacopo di Sansovino e Dree del Sarto, ma il lavôr nol jere definitîf. Il Pape, alore, al decît di sielzi l'architet par dâ in man i lavôrs par vie di un concors. Michêlagnul, ch'al veve za un contrat cu le famee dal vecjo pape, Juli II, al jere lât a Carrare par sielzi il marmul par le tombe dal Pape. In tal 1517 al vinç il concprs, a cui vevin partecipât ancje Rafael, Jacopo Sansovino e Julian da Sangallo. Par cheste glesie, Michêlagnul al veve pensât di fâ un frontâl cun statuis di marmul, bronç e rilêfs. Al veve ancje pensât di fâ une glesie cu la tipiche struture des basilichis cristianis dai prins secui dal cristianisim. Cundiplui, al veve za prontât ancje il model in len e fât tancj disens dal progjet, ma i lavôrs fasin fadie a lâ indenant e dut al salte. In tal mês di març dal 1520, il contrat al ven anulât, e Michêlagnul al torne a lavorâ ai Presonîrs par la tombe dal pape Juli II. Doi vegnin completâts, cuatri invezit restin di finî. Dal stes an e je ancje la statue de Vitorie, conservade a Palaç Vecjo a Florence, e une gnove version de Resurezion dal Crist par Metel Vari, puartade a Rome in tal 1521.
Sagristie Gnove (1519-1529)[cambie | modifiche il codiç]
In tal 1519, Michêlagnul al ven incjariât di prontâ une seconde capele dai muarts par la famee dai Medici in te glesie di San Laurinç a Florence. La opare e ven al tacade in tal 1525, Michêlagnul al va daûr l'esempli dal Brunelleschi a plante cuadrade. Di particolâr impuartance son lis statuis dai monuments funeraris: Parsore a chei dai Cjapitanis Laurinç e Julian si cjatin lis statuis de Alegorie dal Timp, il Crepuscul e l' Aurore parsore chê di Laurinç, il Di e la Gnot parsore chê di Julian. Invezit par Laurinç il Magnifico e so fradi Julian no si cjate il timp par prontâ i monuments, che a vegnin soterâts sot dal altâr. Par chest progjet, Michêlagnul al fâs ancje une Madone cul frut mitude tal mieç de capele, in mût che vegnin cjaladis da lis statuis dai Cjapitanis. Dongje de Madone si cjatin ancje lis statuis dai Sants Come e Damian, protetôrs de famee dai Medici, fatis su progjet di Michêlagnul dai scultôrs Rafaêl da Montelupo e Zuan Agnul Motorsoli.
I progjets par lis fortificazions e la Biblioteche Laurençane (1529-1534)[cambie | modifiche il codiç]
In tal 1529 Michêlagnul al partecipe a la insurezion republicane cuintri la famee Medici, lavorant a lis fortificazions de citât tacadis dal esercit imperiâl, ch'al jere de bande dai Medici, parâts vie in tal 1527. Di chest periodi a restin i progjets da lis fortificazions, studiadis in mût di jessi ancje un strument di atac. Ma in tal setembar dal stes an, Michêlagnul al scjampe a Vignesie, al reste par cualchi dì, ma al torne, daspò vê paiât une fuarte multe. Daspò de colade de citât ai 12 di Avost dal 1530, Michêlagnul al scjampe di gnûf par platâsi dal priôr di San Laurinç par scjampâ ae vendete de famee Medici. Il pape Clement VII lu puarte vie in mût definitîf da lis mans dai Medici e i ordene la realizazion de Biblioteche Laurençane.
La Biblioteche Laurençane e je une biblioteche publiche dongje de glesie di San Laurinç: par la sale, Michêlagnul al cjape la ispirazion dal lavôr dal Michelozzo par la Biblioteche di San Marc. Michêlagnul al progjete ancje i bancs di len e il scjalon, realizât in piere serene par volê di Cosim dai Medici. In tal mês di avrîl dal 1532 al à un altri contrat par i lavôrs ae tombe di Juli II.
I lavôrs dal Judizi Universâl (1534-1541)[cambie | modifiche il codiç]
In tal 1534 Michêlagnul al va a vivi in mût definitîf a Rome, sedi par finî i lavôrs de tombe dal pape Juli II, sedi parcè che, une volte tornâs i Medici a Florence, par lui nol jere pussibil vivi lavìe. Il pape Clement VII i ordene la decorazion de parêt di font de Capele Sistine cul sogjet dal Judizi Universâl, sogjet confermât ancje dal pape Pauli III, de famee dai Farnese, lavôr scomençât in tal 1536, e terminât in te sierade dal 1541.
Tal mieç dal fresc si cjate la figure dal Crist judis, cu la Madone dongje che cjale i beâts. Lis figuris dai beâts a son mitudis in mût di lâ daûr al moviment de figure dal Crist. Sot si puedin viodi figuris di sants, patriarcjis e profetis. I agnui a son rapresentâts cui struments de Passion. La rapresentazion sielzude da Michêlagnul al sarâ tal mieç di une fuarte discussion: I sants son rapresentâts cence la aureole,il Crist al è zovin e cence barbe. Chest al voleve dî che ducj i oms son compagns di front dal Judizi. Soredut i cuarps crots e lis figuris di Sant Blâs e Sante Catarine al fasaran scandul tant che, un viaç muart l'artist, si decît di clamâ un scuelâr di Michêlagnul, Denêl da Volterra par piturâ parsore dai cuarps une sorte di 'mudandis'. Par chest, Denêl da Volterra al sarâ clamât "Braghettone" (chêl de braghessis).
Il "Crist in crôs" (1541)[cambie | modifiche il codiç]
In chest periodi Michêlagnul al devente amì di Vitorie Colonna, femine dal marchês di Pescare e persone di grande culture. Vitorie lu mene in tal cercli di inteletuâi dal cardinâl Regjinalt Pole. Lis ideis di chest "cercli" di inteletuâi a jerin soredut par une riforme de Glesie Catoliche, par un miôr rapuart cu la cristianitât. Chestis ideis influençaran une vore Michêlagnul. Par Vitorie Colonna, Michêlagnul al fâs un Crist in crôs, ma di cheste tele a son restâts nome i disens. Il plui famôs al è chel che si cjate in tal British Museum di Londre, e e reste ancje une copie conservade in te catedrâl di Logroño, in Spagne.
I frescs de Capele Paoline (1542)[cambie | modifiche il codiç]
Intal 1542, il pape Pauli III al jere vonde gjelôs e secjât dal fat che il lûc dulà che Michêlagnul, il plui grant artist de epoche, al veve cjatât il miôr de sô espression, al jere dedicât al pape Sist, al comande a Michêlagnul i lavôrs te so capele privade in Vatican (la Capele Paoline). Michêlagnul al fâs doi frescs: il prin la Conversion di Saulo (sarès a dî San Pauli) e il Martiri di San Pieri realizât daspò vê finît la tombe di pape Juli II. Ma daspò dal 1542, la tombe di pape Juli II e ven spostade te glesie di San Pieri in Vicoli (clamade cussì parcè che dentri di cheste glesie si cjatin lis cjadenis — vicolae' in te lenghe latine — di San Pieri), cu lis statuis dal Mosè, chê di Lie e chê di Rachele. La disposizion dal pape, cu le Madone cul Frut, un Profete e une Sibille al mostre la influence dal cercli inteletuâl di Vitorie Colonna. Mosè, om di fede e scossât de vision di Diu, al è dongje da doi mûts di jessi: la vite ative rapresentade par Lie, e le vite contemplative, rapresentade par Rachele.
Palaç Farnese e le Basiliche di San Pieri (1546-1550)[cambie | modifiche il codiç]
Cu la muart di Antoni da Sangallo il Zovin in tal 1546, vegnin fidâts i assums di finî i lavôrs di Palaç Farnese e de Basiliche di San Pieri. Jenfri il 1546 e il 1550 Michêlagnul al complete la façade e il curtîl di Palaç Farnese, gambiant alc dal progjet dal Sangallo, alçant un pôc il secont plan e mitint une grant curnîs e un steme colossâl parsore dal grant barcon centrâl.Par la Basiliche di San Pieri al sielç di tornâ al progjet dal Bramante, ae plante cu la crôs greche drenti dal cuadrât, lassant pierdi lis variazions puartadis da Rafael. La statue romane dal imperadôr Marc Aureli e ven mitude tal Campidoglio. Pape Pauli III al domande a Michêlagnul di studiâ la ristruturazion de place, divignude il centri de vite sociâl di Rome.
Une Pietât cjapade a colps di martiel (1550-1550)[cambie | modifiche il codiç]
In tal 1550,Michêlagnul al tache la Pietât de Opare dal Domo clamade cussì par vie de sô colocazion in tal Museu de Opare dal Domo a Florence. E veve di jessi une statue dal monument de sô tombe, ma ven bandonade daspò un colp di rabie dal artiste che a colps di martiel, al romp un braç e une gjambe dal Crist, crevant ancje une man de Vergjne. Un scuelâr di Michêlagnul, Tiberio Calcagni al comede il braç e al finîs ancje la Madalene, lassade incomplete da Michêlagnul. Chest grup di statuis e à une disposizion piramidâl. Forsit Michêlagnul veve lassât incomplet apueste par completâ nome la figure dal Crist. Il Josef di Arimatee al puês jessi un autoritrat di Michêlagnul.
La Pietât scomençade e no finide (1552-1564)[cambie | modifiche il codiç]
La "Pietât "Rondanini" e je une altre opare tacade e no finide. Forsit Michêlagnul e veve ancjemò di modificâle, ma in tal 1561, al regale cheste opare a Antoni del Francese.
La Puarte Pia e il progjet di Sante Marie dai Agnui e dai Martars (1561)[cambie | modifiche il codiç]
I ultims progjês de sô vite son: il disen dal progjet de Puarte Pia, opare impuartante, e il progjet de glesie di Sante Marie dai Agnui e dai Martars.
La muart[cambie | modifiche il codiç]
Ai 18 di Fevrâr dal 1564, a otante vot agns, Michêlagnul al mûr. Al polse te Glesie di Sante Crôs a Florence. AL fo Zorz Vasari a progjetâ il monument de tombe cu lis tre figuris che vain, che a rapresentin la piture, la sculture e l'architeture.
Michêlagnul poete[cambie | modifiche il codiç]
Ancje se par lui la poesie jere une fufigne,Michêlagnul al a scrît poesiis za dal 1500-1505. Di sigûr influençât dal Petrarche e di Dante, cognossûts ae cort dai Medici, lis sôs poesiis a an come sogjet il sô lavôr, ma ancje amôr e l'amistât. Si sa che cuant al scriveve di amôr, lu faseve par un om, il zovin Tomâs de' Cavalieri, ma al jere ancje une vore leât a Vitorie Colonna. Cul vignî vecjo, al devente simpri pûi religjôs, e la sô religjositât si cjate ancje tal sô pinsîr e tes sôs poesiis: al fevele dal pecjât e de salvece, fin a deventâ ancje une vore amâr.
Leams esternis[cambie | modifiche il codiç]

robotstxt: allowed

filter: keep


text:
Sespâr
- Non furlan:Sespâr, o ben Cespâr o Brugnulâr
- Non sientific:Prunus spinosa
I sespârs coltivâts a vegnin comprendûts te specie Prunus domestica, che e sarès dut câs il risultât di une incrosadure dal Prunus myrobolana dal Prunus spinosa.
Si ben che lis speciis salvadiis e àn la lôr divignince de Asie e de Europe, lis formis di coltivazion tal dì di vuê si son slargjadis par ogni dontri, anzit in ciertis zonis si son tornadis a insalvadeâsi. Par chel che al rivuarde la Furlanie, il sespâr al è presint sedi in mont che tal plan, e in plui speciis.
La altece ai brugnulârs no va mai disore dai dîs metris. La scusse dal arbul e je slisse, di colôr difarent che a pues lâ dal blu al ros scûr. Lis sfueis ros scuris, ovâls, cui ôrs seghetâts, e àn il piçul mani cualchi volte rossit. Lis rosis blancjis, par solit a vegnin fûr in copie e dan origjin a lis pomis (siespis) buinis a mangjâ.
I aseis des siespis (un par sespâr) son dûrs, placs e cuvierts di une polpe verde e di une scusse lizere di colôr variât di specie a specie. Vâl a di dal turchin neri, al ros scûr.


text:
Apol
Apol (par grêc Aπόλλwv) al è une divinitât de antighe religjon greghe, diu de medisine, de musiche e de profezie; po dopo al è stât cjapât dentri ancje inte religjon romane. A Aquilee al jere la divinitât plui venerade, par vie dal sincretisim cul cult dal precedent diu celtic Belen, ancje lui divinitât solâr e de medisine. Al jere patron de poesie, protetôr des Musis, e al ven ancje descrit tant che un arcîr in grât di fâ patî, cu la sô arme, pestilencis teribilis ai popui che lu contrastavin. Tant che protetôr de citât e dal templi di Delfi, Apol al jere ancje venerât come diu oracolâr, bon di pandi il futûr midiant de sacerdotesse clamade Pizie o Pitonesse. Par chest, al jere adorât inte antichitât tra i dius plui impuartants dal Dodekatheon. Inte tarde antichitât greghe Apol al è stât ancje identificât come diu dal Soreli, e in tancj câs al à cjapât il puest di Helios tant che puartadôr di lûs e aurighe dal cjar dal soreli. Un "passaç di consegnis" de stesse sorte al è stât li dai Romans: a partî de tarde etât Republicane, Apol al è deventât "alter ego" dal Sol Invictus, une des divinitâts romanis plui impuartantis. Come divinitât greghe, Apol al è fi ilegjitim di Zeus e di Letò e il fradi zimul di Artemide (pai Romans Diane), vergjine dee de cjace e plui tart assimilade a Selene, divinitât de Lune.


text:
Distret di Villach-Land
Il distret di Villach-Land (voltât dal todesc: "teritori di Vilac") al è un dai distrets dal stât federât austriac (tod. Bundesland) dale Carintie.
Al è ulteriormentri divisibil in 19 comuns (tod. Gemeinden) - di chescj, 9 a son "comuns cun derit di marcjât" (tod. Marktgemeinden). Di seguit la liste.
Comuns cun derit di marcjât[cambie | modifiche il codiç]
- Arnoldstein
- Bad Bleiberg
- Finkenstein am Faaker See
- Nötsch im Gailtal
- Paternion
- Rosegg
- Sankt Jakob im Rosental
- Treffen
- Velden am Wörther See
Comuns[cambie | modifiche il codiç]
- Afritz am See
- Arriach
- Feistritz an der Gail
- Feld am See
- Ferndorf
- Fresach
- Hohenthurn
- Stockenboi
- Weißenstein (Drautal)
- Wernberg.


text:
Pari Nestri
Il Pari Nestri (par latin Pater Noster) e je probabilmentri une des preieris plui cognossudis de religjon cristiane e si cjatile tal vanzeli di Matieu al cjapitul 6, versets dal 9 al 13, inte Biblie furlane a pagjine 2051.
Secont il Gnûf Testament, l'orazion e je stade tirade fûr di Jesus di Nazareth cuant che i apuestui i domandarin di judâju e guidâju inte preiere. E je clamade "Pari Nestri" parcè che inte dotrine de Trinitât, acetade di une vore di variantis dal Cristianisim, Jesus al è considerât l'incarnazion di Diu su le Tiere, par cui al è clamât "Signôr".
In cualchi traduzion a son stadis zontadis un pâr di riis che a disin: "to al è il ream, il potence tô e je la glorie, tai secui dai secui".
Cheste preiere e fâs part di une resonade ben plui largje di Jesus, che dal Sermon dal Mont.
Pari nestri par furlan[cambie | modifiche il codiç]
Pari nestri che tu sês in cîl, che al sedi santifiât il to nom, che al vegni il to ream, che e sedi fate la tô volontât sicu in cîl cussì ancje in tiere. Danus vuê il nestri pan cotidian e pardoninus i nestris debits sicu ancje nô ur ai pardonìn ai nestris debitôrs E no stâ menânus in tentazion ma liberinus dal mâl. Tô al è il ream, tô e je la potence, tô e je la glorie tai secui dai secui. Amen.
Pari Nestri te Biblie de C.E.I. (voltade di don Antonio Bellina)[cambie | modifiche il codiç]
Pari nestri, che tu sês tai cîi, ch'al sedi santificât il to non, ch'al vegni il to ream, ch'e sedi fate la tô volontât come in cîl, cussì in tiere. Dànus vuè il pan che nus covente, parinus jù i nestris debiz come che nô ur ai parìn jù ai nestris debitôrs e no sta molânus te tentazion, ma liberinus dal mâl. Amen.
Leams esterns[cambie | modifiche il codiç]


text:
Natisse
Il Natisse (loc. Natissa) al è il flum che al travierse Aquilee.
Il Natisse al nas da risultivis dai Roncùs, al confin fra Tierç e Aquilee, al cjape su il flum di Tierç in localitât puint da Vergjinis e al va a butâsi inte lagune di Grau. A voltis al è ancje considerât di gjenar feminîl (la Natisse).
Al timp dai Romans, il Natisse al jere navigabil fin al mâr, e a Aquilee al jere un puart impuartant, cun rescj ben visibii ancjemò vuê. Po il flum al fo planc a planc bandonât, e intal 1400 un grant taramot che al scjassà il Friûl al fasè deviâ il so cors, che duncje al dì di vuê al è diviers di chel de ete romane.


text:
Europe
La Europe e je un continent avonde piçul (dome 10.400.000 km²), ma che e veve 729.000.000 di abitants intal 2000 (mancul dome di Afriche e Asie) e une grande impuartance economiche e politiche. Chest in graciis dal bon clime e dal mâr, che le bordize par trê lâts e e permet lis comunicazions tra lis diviersis areis.
I confins a son in gjenar considerâts lis monts dal Ural a Nord-Est, il Caucas a Sud-Est, par rivâ fin tal Ocean Atlantic a Ovest. A son includudis ancje un grum di isulis, come la Gran Bretagne, la Irlande, la Sicilie, la Sardegne, la Corsiche e la Islande.


text:
Publicitât
La publicitât e je une ativitât imprenditoriâl che e vûl fâ cognossi une etichete, une marcje, une aziende, par incressi il cunsum e il doprâ un ben o un servizi. E je une comunicazion a paiament dulà cui che al paie al è ben cognossût e il messaç al è ben controlât. La publicitât e je une tecniche dal marketing cul obietîf fondamentâl di incressi la imagjin di une marcje, fâ visâ, informâ e cunvinci plui int par fâ vendi di plui. La publicitât al dì di vuê dopre ce tantis dissiplinis tant che la psicologjie, la sociologjie, la statistiche, la comunicazion sociâl, la economie, la antropologjie. Ma ancje la publicitât e je chê ativitât che vûl fâ comprâ alc di cui tu no tu sâs ancjemò di vê bisugne cun bêçs che ancjemò no tu âs.
Biel che la publicitât e je aromai viodude tant che necessarie par la incressite economiche, no je cence un cualchi cost sociâl: bruturis di cartei su lis stradis, gjornâi che a an pagjinis cuasit plui di publicitât che no di notiziis, cjarte strassade, formis di invadence in internet (spam). La publicitât e je deventade part de nestre vite di ogni dì, e je presinte e jemple ducj i spaziis publics, ogni etât, dai fruts dal asîl ai vecjos. Formis di protezion dai plui piçui a son in tantis manieris svuincadis. E je opinion comun aromai che cualchi publicitât e sedi tossiche come e plui dai prodots. Responsabilitât social de publicitât e je ancje di no volê dâ confin al svilup, dant la idee che il consum al sedi cence suaze, cence tiermins, cence fin.
Storie[cambie | modifiche il codiç]
La forme di publicitât plui cognossude fin dai timps antîcs e jere il "passe peraule", ancje se messaçs pal cumierç e pes elezions a son stâts cjatâts ancje sui mûrs da lis ruvinis di Pompei. Cun il disvilup des tecnichis de la stampe, za intal XVII secul i prins avîs publicitariis a scomençarin a viodisi sui gjornâi inglês. La publicitât, al inizi clamade reclame, je lade a incressisi cu la espansion de economie. La prime agjenzie publicitarie cirive nome i spaziis dulà meti in mostre i prodots, cu l'inizi dal XX secul scomençarin a viodi ancje dai contignûts e fin vie a dut il svilup dal prodot. La publicitât e je rivade in television intal 1957, sierade intune scjate cu la intenzion che no vedi di fâ dams ma al stes timp e fo il sô sucès: une ocasion di sperimentâ il lengaç, personaçs e purpûr un fenomen di costum, come tal câs talian pe trasmission "Carosello".
Pe publicitât in lenghe furlane bisugne lâ a la storie di Radio Onde Furlane, intai agns '80 dal secul pene stât, che à fat de publicitât in furlan une des sôs bandieris. Di poc a si viôt inte stampe periodiche (Il Diari, La Vite Catoliche) cualchi avîs publicitari in lenghe e alc al tache ancje sui cartelons stradai (in particolâr une marcje di bire), dut câs pocje robe rispiet a la utenze potenziâl di furlans.
Imprescj de publicitât[cambie | modifiche il codiç]
Lis aziendis a fasin publicitât midiant grancj imprescj di comunicazion: (radio, television, gjornâi, internet, e v. i.). La publicitât e cîr un sô public midiant i media de la comunicazion in cambi di bêçs (comprant dai spaziis o dai timps in une cierte maniere condizione i media) fasint dai contrats che permetin spes ai media di vivi. La propagande par pandi ideis politichis o religjosis e je une particolâr ativitât publicitarie. A son plui manieris di cjalâ a la publicitât, lis plui comunis a son: daûr dal ogjet preseât, daûr dal gjenar di imprest doprât, daûr dal obietîf marcât, daûr dal interès public o di publiche utilitât (campagnis cun obietîfs sociâls). In internet o cun lis tecnologjiis digjitâls o vin la publicitât no cirude o spam, cuant che e rive une grande cuantitât di letaris vie pueste eletroniche che nissun al à domandât. Gnovis manieris a son cui telefonins la messagjierie instantanee, che fâs rivâ al stes timp a tancj di lôr il stes messagjin. Internet e i telefonins a rivin a jentrâ pardabon di plui intal privât e a an cjatât un spazi publicitari no tradizionâl par svilupâ un prodot.


text:
Canadà
Il Canadà al è une monarchie costituzionâl de Americhe setentrionâl, formade di 13 provinciis federadis. La sô capitâl e je Ottawa. La regjine e je Elisabete II dal Ream Unît. Il prin ministri al è Stephen Harper, dal Partît Conservadôr dal Canadà
Tabele dai contignûts
Il Canadà e i furlans[cambie | modifiche il codiç]
In Canadà al è presint un grant numar di emigrants furlans. A son presints 16 Fogolârs Furlans.
Lis lenghis[cambie | modifiche il codiç]
In Canadà Inglês (marilenghe pal 60% dai abitants) e Francês (24%) a son lis lenghis uficiâls, ma tal Teritori dal Nunavut, là che al è insedât il popul Inuit, a son ricognossudis ancje nûf lenghis amerindis.
Te bande di soreli jevât la plui part de popolazion e fevele francês (soredut in Québec), te bande di soreli bonât a si fevele di plui l'Inglês.
Popolazion[cambie | modifiche il codiç]
Il Canadà al à une densitât di 3 abitants par chilometri cuadrât.
Bandiere[cambie | modifiche il codiç]
La bandiere dal Canadà e rapresente une fuee di aiar.


text:
Cjampfuarmit
Cjampfuarmit al è un comun di 7.561 abitants dal Friûl di Mieç, 8 chilometris a Ovest di Udin.
Tabele dai contignûts
Storie[cambie | modifiche il codiç]
Etât di mieç[cambie | modifiche il codiç]
Il paîs, sin des sôs origjins, al à simpri vût tal cors dai secui une economie di stamp agricul e di arlevament.
Il tratât di Cjampfuarmit[cambie | modifiche il codiç]
Il paîs al è cognossût soredut pal tratât di Cjampfuarmit, firmât culì di Napoleon Bonaparte tal 1797, cun cui la France e otignì la anession dal teritori de Lombardie e la cession dal Venit ai austriacs. Il tratât al segne la fin de Republiche di Vignesie.
Vuê[cambie | modifiche il codiç]
Il paîs al à cognossût une fuarte espansion, dopleant il numar di abitants de fin de Seconde Vuere Mondiâl al dì di vuê, deventant in chest mût un centri di medi nivel industriâl che al convîf cun produzions comerciâls e artesanâls.
Frazions[cambie | modifiche il codiç]
- Bresse: al è un paîs di pôc plui di 1000 abitants logât a nord dal cjâf lûc comunâl; il cjampanili di Bresse, cui siei 72 metris di altece al è tra i plui alts in Italie
- Basandiele: si cjate ae estreme bande sud-est dal teritori: e je tocjade dal turint Cormôr;
- Vile Primevere: (bande est); e je une frazion principalmentri residenziâl.
Leams[cambie | modifiche il codiç]
- ↑ Dât dal sît dal comun


text:
Abruç
L'Abruç al è une regjon de Italie centrâl. E cunfine a Nord cun lis Marchis, a Sud cul Molise e a soreli bonât cul Lazi. A soreli jevât al è bagnât dal Mâr Adriatic. Il cjâf lûc al è L'Acuile.
Tabele dai contignûts
Teritori[cambie | modifiche il codiç]
La regjon e je formade pal 65% cirche di montagne e darest di culinis; la zone costiere e je une vore strete lunc dut il litorâl adriatic.
La mont plui alte e je il Gran Sasso (2.914 m.), che e je la crete plui alte des Apenins continentâi.
Storie[cambie | modifiche il codiç]
Preistorie[cambie | modifiche il codiç]
Imperi roman[cambie | modifiche il codiç]
Ete di mieç[cambie | modifiche il codiç]
Ream di Sicilie[cambie | modifiche il codiç]
Unitât d'Italie[cambie | modifiche il codiç]
Seconde vuere mondiâl[cambie | modifiche il codiç]
Storie contemporanee[cambie | modifiche il codiç]
Intal deceni dal 1960 si davuelzè une fuarte emigrazion viers la Italie setentrionâl e i paîs dal Europe Centrâl. Intal 1963 la part meridionâl de regjon si distacà par formâ une gnove regjon, clamade Molîs, cun cjâf lûc Campobasso.
Economie[cambie | modifiche il codiç]
L'economie dal Abruç e à vût un discret disvilup intai ultims agns, dovût soredut ae spinte ricevude dal setôr terziari. Il setôr primari al à invezit subît une flession e chel secondari nol à vût increments significativis. L'ocupazion e je cressude con un discret ritmi. Il disvilup de regjon al è fuartementri diviers di zone a zone, cun lûcs a buine ocupazion e avanzade tecnologjie (scuasit esclusivementri fra Pescjare e Chieti, e altris cun maiôr disocupazion, specialmentri intes zonis montanis.
Traspuarts[cambie | modifiche il codiç]
Aeropuarts[cambie | modifiche il codiç]
A Pescara si cjate un aeropuart internazionâl [1], cun colegaments direts cun cetantis citâts vie pe Italie e in Europe.
Feroviis[cambie | modifiche il codiç]
L'Abruç al è traviersât de linie feroviarie Adriatiche dilunc di dut il litorâl, servint citât come Giulianova, Pescjare e Chieti.
Di Giulianova si dispede la linie par Teramo, mintri che di Pescara e part une ferovie par Sulmona e Rome. Altris liniis di minôr impuartance a son la Sulmona-L'Acuile-Terni, la Sulmona-Carpinone-Napoli e la Lanciano-Castel di Sangro.
Politiche[cambie | modifiche il codiç]
Elenc dai components de zonte regjonâl:
- Ottaviano Del Turco - president
- Enrico Paolini - vizi-president cun deleghis al turisim, grandis events, sport e universitât
- Valentina Bianchi - assessôr aes ativitâts produtivis e ae pari oportunitâts
- Franco Caramanico - assessôr ae planificazion teritoriâl, ambient e politichis energjetichis
- Giovanni D'Amico - assessôr al belanç e reformis
- Fernando Fabbiani - assessôr al lavôr e istruzion
- Tommaso Ginoble - assessôr ae protezion civîl e trasuparts
- Bernardo Mazzocca - assessôr ae sanitât
- Elisabetta Mura - assessôr ai bens culturâi
- Mahmoud Srour - assessôr ai lavôr publics
- Marco Verticelli - assessôr aes risorsis agriculis e forestâls
Viôt ancje[cambie | modifiche il codiç]
Leams[cambie | modifiche il codiç]
- (talian) Sît uficiâl de regjon
- (talian) Sît di promozion turistiche


text:
Nadâl
Il Nadâl e je la fieste cristiane plui impuartante dopo de Pasche. E cole ai 25 di Dicembar (ai 7 di Zenâr intes Glesiis orientâls), celebre la nassude di Jesus di Nazaret e il so non al ven dal latin Natale Christi.
Significât religjôs[cambie | modifiche il codiç]
Il Nadâl al conclût al periodi dal Avent e no rapresente la date precise de nassude di Jesus, ma dome une zornade simboliche. Secont la tradizion de glesie latine a son 3 messis par Nadâl: ad noctem (a miezegnot), in aurora (cuant ch'al ven dì) e in die (vie pal dì).
Intes tradizions furlanis[cambie | modifiche il codiç]
Il Nadâl al è in gjenar considerât il timp dai regâi, metûts atôr dal arbul di Nadâl. Une volte e jere ancje la tradizion dal nadalin, une socie (dispès agace o morâr) che si meteve sul fogolâr e veve di durâ fin ae Epifanie, cuant che la parone di cjase la distudave cul aghe benedete, in mût di puartâ fortune par dut al an. A Nadâl i fruts usavin ancje lâ pes cjasis cuntun baston cun insomp une stele a domandâ cualchi dolçut o un doi francs in cambi di un auguri di bon proseguiment e di cualchi cjant.
Intal timp indaûr[cambie | modifiche il codiç]
Il tiermin Nadâl al ven fûr dal latin "Natalis" che al significhe natalizi ven a stâi relatîf a la nassite.
I romans a dopravin chest tiermin par tantis lôr fiestis.
Il 25 di dicembar a vevin la fieste dedicade a la nassite dal Soreli, il "Dies Natalis Solis Invicti".


text:
Di cualchi dì e je ative la version mobile dal gnognoblog: cui che a ven achi su gnognosaurs.blogspot.com partint di un “smartphone”, al sarâ automaticamentri indreçât ta la version otimizade par la navigazion mobile.
E se o vês un iPhone o un iPod Touch, o podeis ancje instalâ il gnognolink sul desktop!
1. Vierzêt Safari e lait su gnognosaurs.blogspot.com (se no si vierç la version mobile, ma chê normâl, svuedait la “cache” e tornait a provâ).
2. Fracait il + che cjatais sot da la pagjine.
3. Fracait “Aggiungi a Home”.
4. Scriveit “Gnognos” come nom dal link (al è plui curt).
5. E ve chi la Gnognoicone ta la home page!
Cussì il vuestri iPhone al sarà il plui Gnogno di ducj!


text:
Pasche cristiane
La Pasche e je la plui impuartante fieste dal calendari liturgjic de Glesie catoliche e ancje di altris Glesiis cristianis, ma no di ducj chei che a si definissin cristians; e ricuarde la resurezion di Gjesù di Nazareth, avignude secont de Bibie, trê diis daspò de sô muart in crôs.
Tabele dai contignûts
La date dal dì di Pasche[cambie | modifiche il codiç]
La fieste de Pasche cristiane no cole simpri intune zornade definide, ma e ven fissade ogni an te domenie dopo dal prin pleniluni ch'al seguìs l'Ecuinozi de vierte (ai 21 di Març). Chest sisteme al è doprât dal IV secul, parcè che prime e esistevin diviers sistemis basâts su la date de Pasche ebraiche; in particolâr, ciertis glesiis asiatichis e celebravin la Pasche inte stesse zornade dai Ebreus, cence tignî cont de Domenie, e chest al fo origjin di une controversie (controversie cuartodecimane) cu la glesie di Rome. Ė Duncje la Pasche e colarà tra i 22 di Març e i 25 di Avrîl. Difat, se la lune plene e je ai 21 di Març, e cheste zornade e je un sabide, Pasche sarà la zornade dopo. Se invezit il pleniluni al fos ai 20 di Març, chel dopo al sarà ai 18 di Avrîl, che se fos di domenie al fasarès lâ la Pasche ai 25 di Avrîl.
La liturgjie[cambie | modifiche il codiç]
Vee di Pasche[cambie | modifiche il codiç]
La sere dal Sabide sant si ten la celebrazion de Vee pascâl dividude in cuatri fâs:
- La benedizion dal fûc
- La celebrazion de Peraule, cun siet leturis che contin la storie de salvece
- I batisims e la rinovazion da lis promessis batisimâls
- La Eucaristie
La Pasche in altris lenghis[cambie | modifiche il codiç]
Peraulis derivadis di Eostremonat o dal mês di Eostre:
- Latin Pascha o Festa Paschalia
- Grêc Πάσxa (Paskha)
- Arap عيد الفصح (ʿĪdu l-Fiṣḥ)
- Bulgar Пacxa (Paskha)
- Catalan Pasqua
- Danês Påske
- Olandês Pasen
- Esperanto Pasko
- Finlandês Pääsiäinen
- Francês Pâques
- Islandês Páskar
- Indonesian Paskah
- Irlandês Cáisg
- Bas todesc Paisken
- Norvegjês Påske
- Tagalog Pasko ng Muling Pagkabuhay (leteralmentri "la Pasche di Resurezion")
- Portughês Páscoa
- Rumen Paşti
- Rus Пacxa (Paskha)
- Gaelic scozês Casca
- Servian-crovat Uskrs
- Spagnûl Pascua
- Sloven Velika noč
- Svedês Påsk
- Turc Paskalya
- Galês Pasg
Cjale ancje[cambie | modifiche il codiç]
Leams esternis[cambie | modifiche il codiç]


text:
Il Progjet "Zero Tolerance - cuintri la violence su lis feminis" ideât dal Comun di Udin, al nas de volontât di frontâ il probleme de violence su lis feminis cun chescj obietîfs:
Il Servizi, plui di ufrî colocui di consulence, informazion e poie, al ten contats costants cui centris antiviolence che a son sul teritori regjonâl e talian, e al partecipe ae Rete delle case e dei Centri antivolenza operante in Italia.
Zero Tolerance al vûl jessi un lûc li che lis feminis a puedin confrontâsi cul probleme de violence, cjatant un spazi par jessi scoltadis e poiadis tes lôr sieltis.
Ogni femine che a à vivût o e je daûr a vivi une situazion di maltratament, molestie, violence psicologjiche, fisiche, mentâl, sessuâl, economiche te famee o tal sociâl.
Pal servizi clamâ al
in chescj oraris:
Si ricêf daûr apontament. Tes zornadis di fieste e tai oraris di sierade e reste ative 24 oris su 24 une segretarie telefoniche.
Ducj i servizis a son gratis.


text:
Archeologjie
La archeologjie al è il studi des civiltâts e des culturis dal passât midiant la racolte, la documentazion e la catalogazion dai rests materiâi che si rivin a cjatà.
Tabele dai contignûts
Storie de archeologjie[cambie | modifiche il codiç]
Ancje se l’interes pal passat no je une robe recente te storie, tant al è vêr che za i româns a vevin la abitudine a colezionâ oparis d’art grechis “antighis”, la archeologjie moderne e nas tal secul dai lums e in prinzipi e si interesse soredut des civiltâts dal Mediterani. Fra lis primis tapis impuartantis de so storie ricuardin che tal 1709 si tache a sgjavâ a Ercolano, tal 1748 a Pompei, tal 1799 e ven cjatade la Piere di Rosetta e tal 1873 e ven scuvierte la citât di Troie. In timps plui modernis la archeologjie si interesse a ducj i periodis passâts, storics e preistorics. Si doprin metodologjis modernis, come che dal Cjarboni 14, par rivà a da une date ai ogjets cjatâts.
Tecniche di scavi[cambie | modifiche il codiç]
Il principâl metodi al è il scavi stratigrafic, i ogjets a vegnin cjapâts su lavorant a strâts in maniere di vê une omogjeneitât cronologjiche in chel che si cjate.
Vôs leadis[cambie | modifiche il codiç]
Leams[cambie | modifiche il codiç]
[1] - (talian) - societât furlane di archeologjie.


text:
Tango
Il Tango al è un bal che al ven de Argjentine, in particolâr de sô capitâl Buenos Aires e che al si è spant in Europe dal 1910. Ancje se al è considerât tradizionâl chel de Argjentine e dal Uruguai, cul passâ dal timp a son nassudis diviersis variants.
Al è un bal passionâl e cun contignûts sensuâi e erotics e al à scjadenât une fuarte oposizion di bande de Glesie.
Al à rapresentât un dai moments impuartants te evoluzion dal custum e de mentalitât moderne.
Il tango argjentin[cambie | modifiche il codiç]
I stîi plui comuns di tango in Argjentine a son:
- Tango Canyengue
- Tango Liso
- Tango Salon
- Tango Orillero
- Tango Milonguero (Tango Apilado)
- Tango Nuevo
- Show Tango (o ancje Fantasia).
Chescj a son balâts su diviers tips di musiche:
- Tango
- Vals (ven a stâi la version pal tango dal valzer)
- Milonga (une danze leade, par solit plui svelte)
- Tango Electronico
- "Tango alternatîf", musiche no classiche, ma che e sta ben cun chest bal
Musiche[cambie | modifiche il codiç]
Il tango par solit in Argjentin al è sunât de orquesta tipica, formade di arcs (violins, violis, violencei), une ritmiche (pianos, lirons) e di cualchi bandoneón, il tipic strument argjentin, simil a une armonighe.


text:
Deià
Deià al è un comun de Spagne di 718 abitant che al fâs part de comunitât autonome des Isulis Baleârs; plui di precîs, al è logât su la isule di Maiorche.
La lenghe propie dal comun al è il catalan; e esist ancje une forme castiliane dal non, Deyá, che però e ven doprade pocjis voltis.
Popolazion[cambie | modifiche il codiç]
Paîs tal comun[cambie | modifiche il codiç]
- Deià, 634 abitants
- Llucalcari, 11 abitants
- Cala Deià, 3 abitants
- Les Coves, 16 abitants
- L'empeltada, 30 abitants
- Son Coll, 14 abitants


text:
LA MOSTRE “GNOGNOWOOD: IL JURASSIC AL JERE DUT UN CINE” DI ANDREA “DREE” VENIER E SARÀ INAUGURADE MARTARS AI 3 DI AVRÎL AES 6 DI SERE - JENTRADE LIBARE
Udin - In ocasion des celebrazions dai 3 di Avrîl, Fieste dal Friûl, il CAV – Centro per le Arti Visive dutun cul CEC – Centro Espressioni Cinematografiche di Udin, in colaborazion e cul finanziament de ARLeF (Agjenzie Regjonâl pe Lenghe Furlane), al inaugurarà ae 6 di sere li dal Visionario di Udin in vie Asquini, la mostre “Gnognowood: il Jurassic al jere dut un cine!” dal artist Andrea “Dree” Venier. Protagoniscj di cheste aventure a saran i Gnognosaurs, simpatics dinosaurs gnognos che a fevelin par furlan, metûts adun di Venier inte serie di fumets “I Gnognosaurs”. La mostre si fasarà cun jentrade libare e la inaugurazion si davuelzarà cu la presince dal autôr, che al sarà li ancje pes dedichis, e dal diretôr de ARLeF William Cisilino.
Il titul de mostre dal Visionario e je chê dal ultin libri sui Gnognosaurs, li che chescj personaçs a jentrin intal mont dal cine. Cun di fat il cine, daûr di ce che al dîs Venier, nol è stât inventât dai fradis Lumière intal Votcent in France, ma milions di agns prime, intal Jurassic, propit dai Gnognosaurs. Cussì o podarìn viodi in mostre, intal formât origjinâl 70 x 100 cm, i posters dai “paleo-kolossals” plui famôs che a àn anticipât la industrie moderne dal cine. Lavôrs di mestri tant che “Forrest Gnogno”, che al sarà imitât milions di agns dopo cul remake “Forrest Gump”, “Il bon, il brut, il gnogno” o “The Gnognos brothers” (o ricuardìn che cualchidun di chescj posters a jerin za stâts esponûts li dal Visionario intant de Mostre dal Cine intal Dicembar dal 2011).
Il vivarôs alestiment inmaneât di Piera Nodari par Ateneo delle Idee, al sarà inricjît cuntune selezion di taulis origjinâls dal fumet “Gnognowood” e cun sagumis cartonadis che a rapresentin i personaçs dal fumet stes. A saran proietâts ancje “booktrailers” (presentazions filmadis dal libri) dai Gnognosaurs, animazions sperimentâls e intervistis.
La mostre e restarà vierte fin a Domenie ai 15 di Avrîl e si podarà visitâ ducj i dîs intai oraris des proiezions. La jentrade e je sore nuie.


text:
Cinise vulcaniche
La cinise vulcaniche e je metude dongje di crets, minerâi e bocons di veri vulcanic di dimensions plui piçulis di 2 mm di diametri. E je dure (e duncje abrasive), no si siolç inte aghe e e pues sei une vore fine - a son ordenaris cinisis cun particulis di diametri minôr di 0.025 mm. La cinise e ven prodote vie par eruzions esplosivis da la sfrantumadure di crets solits e da la violente separazion di minûts bocons di magme (cret fondût). Dopo di jessi stade butade fûr tal atmosfere, le cinise cjalde e va sù besvelt a fâ dongje une colone erutive parsore dal vulcan.


text:
Sintoisim
Il sintoisim al è une religjon prevalentementri gjaponese.
Tabele dai contignûts
Origjin[cambie | modifiche il codiç]
Il non "shinto" dal cuâl "scintoisim" al fo cugnât intal VI secul d.C. par diferenziâ la religjon indigjene dal budisim che a si stave spandint in Gjapon.
Si pense che il sintoisim al vedi vût origjin dai rîts agraris svilupâts par organizâ comunitâts saldis che a coventavin par coltivâ il rîs.
Cussì a si scomençà a venerâ tancj dius de nature.
A cheste venerazion daspò a si zontà il timôr dai biâts che al puartà a fâ rîts par cuietâju. Chest po dopo a si convertì in adorazion dai muarts.
Si ritignive che i dius de nature a fossin spirts che levin a torzeon intal aiar e che a cjapassin temporaniementri cuartîr intai "shintai", ogjets di adorazion come arbui, pieris, spielis, spadis. Parfin une intiere montagne come il Fuji, e podeve servî di shintai.
A 'ndi forin a le fin cussì tancj dius che i gjaponês a cugnarin l'espression "yaoyo-rozu-no-kami" che a significhe leteralmentri "vot milions di dius".
Inte religjon sintoiste chest numar al continue a cressi.
Dotrine[cambie | modifiche il codiç]
Organizazion e rîts[cambie | modifiche il codiç]
Al è interessant il fat che il sintoisim nol à un fondadôr ni une dotrine formâl, dome çontraviers rîts e fiestis a promovin l'armonie de comunitât.
Par jessi in comunion cui dius, però, i scintoiscj a crodin che a si devi jessi purificâts di ogni cragne morâl e di ogni pecjât.
A 'ndi son dôs formis par purificâsi: l'o-harai e il misogi.
Il prin al ven fat di un predi che al spacote su le persone un ramaç di sakaki (simprivert) al cuâl e son leâts tocs di cjarte o di lin; mentri il secont si complìs par mieç de aghe.
A nassè po dopo, la convinzion che il Gjapon al jere une nazion divine. Intal XIII secul e nassè la crodince dal kamikaze (aiar divin)
Si dîs che par ben dôs voltis i mongui a assaltarin l'isule di Kyushu e par dôs voltis a forin parâts indaûr da lis bovadicis.
I gjaponês a atribuirin chescj aiars (kaze) ai lôr dius (kami) partant di achì al ven il non.
Religjon di stât[cambie | modifiche il codiç]
Cuant che il sintoisim al deventà religjon di stât, ancje l'imperadôr al fo considerât sacri e inviolabil, cussì che al deventà il diu suprem dal sintoisim.
Nonostant il sintoisim al ves za fonts scritis, l'imperadôr al emanà un scrit che par vie che al vignive di lui al fo considerât "scrit sacri".
Partant inte lôr ricercje di un diu i sintoiscj, basant lis propriis crodincis su la mitologjie, a stramudarin un sempliç om, l'imperadôr, intun diu.
Leams[cambie | modifiche il codiç]


text:
Lote pes investiduris
La lote pes investiduris al fo un conflît che al viodeve l'imperadôr dal Sacri Roman Imperi cuintri il papât jenfri il 1075 e il 1122 La motivazion di cheste polemiche jere il podê di dâ lis investisions ai vescui.
Tal periodi de Etât di Mieç , la investizion jere il podê di une persone di mêti une atre in possession di alc o di une robe. In tal secul XI, i imperadôrs pensavin che il fât di dâ a un vescul la gjestion di bens materiâls, permeteve di sielzi l'oficiant e lis investisions spirituâls. Cheste lote jenfri il podê temporâl e il podê spirituâl provoche un mancjament dal clero.
La riforme gregoriane ven promulgade cul precîs intent di pocâ il papât a controlâ l'operât dal clero. Ma par i rês dal Sacri Roman Imperi, par i cuai i vescui jerin sogjês a la autoritât imperiâl, la reforme no leve ben. Scomence alore une barufe jenfri l'imperadôr e il pape che viodarâ il podê spirituâl provisoriamenti vitoriôs cuintri il podê temporâl.
La origjne de barufe[cambie | modifiche il codiç]
Cul ream de dinastie todescje dai Otons jenfri il 919 e il 1024 tal Sacri Imperi Roman, l'imperadôr veve un control totâl parsore la elezion dal pape e la nomenazion dai vescui tal Imperi. Par rindi plui fuarte la proprie autoritât, i imperadôrs todescs podevin dâ une part dal lôr podê regâl ai vescui. Un vescul jere avantagjât dal fât di no vê fîs in ereditât. Chest permeteve a l'imperadôr di recuperâ lis tiaris une volte muart il vassal e di no pierdi lis possessions. Chest al jere ancje un mût di controlâ il vassal, parce le possession des tiaris podeve ancje jessi ritirade. Nâs alore la figure dal vescul-cont che al veve tal stês timp il podê spiritâl e temporâl parsore lis tiaris che veve in gjestion.


text:
Jutori:Manuâl dal stîl
Il manuâl di stîl al à come obietîf di mostrà chês che a son lis convenzions di adotâ cuant che si scrîf une vôs par fâ in mût che inte Vichipedie e sedi un pocje di uniformitât intai articui.
Chest manuâl nol è pensât tant che une leç inviolabil ma ben nome une racuelte di bogns conseis. Nol è che si scugnedi par fuarce là daûr dal manuâl. Chel che al conte di plui al è il contignût, no le scjate che lu ten dentri.
Dut câs se si rive a vê une cierte omogjeneitât tes vôs al è plui facil leilis e il dut al somee plui ben fat.
Tabele dai contignûts
Conseis gjenerai[cambie | modifiche il codiç]
La Vichipedie e je une enciclopedie, ven a stâi che e je une font tierce di cognossince che e ripuarte des robis scritis in altris bandis. Si à di scrivi in mût impersonâl, imparziâl (PVN), cence fâ vignì fûr lis propris ideis.
Un bon consei al è che di da une cjalade a dai articui sul stes argoment par viodi cemût che a son organizâts.
Cemût scomençà une vôs[cambie | modifiche il codiç]
Al è ben scomençà un articul cuntune curte introduzion, par esempli une definizion, che cjapedi dentri il non de vôs che, la prime volte che si scrîf, e va metude in neret. Par esempli:
- La economie e je une sience sociâl che e studie l'insiemit dai fenomens economics, ven a stâi la ativitât economiche des comunitâts umanis cu la produzion, la distribuzion e il consum di bens e di servizis.
altri esempi:
- Il zûc e je une ativitât ricreative fate da une o plui personis (i zuiadôrs), basade su:
- un obietîf che i zuiadôrs an di cirî di cjapâ (che pues ancje jessi diviers par ogni zuiadôr);
- un insiemi di regulis che determinin ce che i zuiadôrs puedin e non puedin fâ intant di zûc.
Se si scrîf une biografie al sarà ben meti il non, fra parentesis lûc e date de nassite e de muart. Cualchi esempli:
- Josef Marchet (Giuseppe Marchetti, Glemone ai 23 di Lui 1902 - Udin ai 8 di Mai 1966) al è stât plevan, insegnant, linguist, storiograf, storic e critic de art, leterât e un gjenerâl un dai plui impuartants pensadôrs furlans dal prin Nûfcent.
- Dino Zoff (Marian, ai 28 di Fevrâr 1942) zuiadôr e alenadôr di balon.
Meti i titui[cambie | modifiche il codiç]
Cuant che la vôs a scomence a jessi un pôc plui lungje al sarà ben doprâ dai titui. In chest mût al vignarà fat in automatic l'indis dal articul. Un titul al ven fat doprant il segn di avuâl = par esempli:
==Paragraf 1==
===Paragraf 1.1===
====Paragraf 1.1.1====
=====Paragraf 1.1.1.1=====
==Paragraf 2==
===Paragraf 2.1===
Finì la vôs[cambie | modifiche il codiç]
Ae fin dal articul si metaran, se a son, i leams aes altris vôs de Vichipedie o a sîts esternis. Par fâ chest al sarà ben meti doi titui:
== Vôs leadis ==
== Leams esternis ==


text:
Server Argjentine (GMC -4 )
Server Canada (GMC -7)
Server Australie (GMC - 16)
La Zonte Serracchiani e à imbastît une riforme dai ents locâi che e rivarà cumò al esam dal Consei regjonâl, ma intant il TAR al à blocât lis elezions pe Provincie di Pordenon e segnalât ae Cort costituzionâl la cuistion di legjitimitât de leç regjonâl che e trasforme lis Provinciis in ents di secont nivel. Cual saraial duncje l’avignî dai Comuns e des Provinciis dal Friûl – Vignesie Julie? Mauro Missana al à fevelât di chescj temis cun:
Alessandro Colautti, conseîr regjonâl dal NCD
Pietro Fontanini, president de Province di Udin
Pietro Gerometta, sindic di Vît
Enrico Gherghetta, president Province di Gurize
Vincenzo Martines, conseîr regjonâl dal PD e president de V Comission
Massimo Morettuzzo, sindic di Merêt di Tombe
Paolo Panontin, assesôr regjonâl pes autonomiis locâls
Cristian Sedran, sindic di Muçane
Stefano Zannier, za assessôr de Province di Pordenon
Audio clip: é necessario Adobe Flash Player (versione 9 o superiore) per riprodurre questa traccia audio. Scarica qui l’ultima versione. Devi inoltre avere attivato il JavaScript nel tuo browser.
Audio clip: é necessario Adobe Flash Player (versione 9 o superiore) per riprodurre questa traccia audio. Scarica qui l’ultima versione. Devi inoltre avere attivato il JavaScript nel tuo browser.
Audio clip: é necessario Adobe Flash Player (versione 9 o superiore) per riprodurre questa traccia audio. Scarica qui l’ultima versione. Devi inoltre avere attivato il JavaScript nel tuo browser.
Nazion in Moviment
Dret e Ledrôs
Internazionalitari
La grande Poesie par furlan
L’ orcolat
Fin a Setembar
La Signora canta il blues
Viaç a scjavaçâ la gnot
Sgarfefurlans
Pe tradizion furlane chê dai 31 di Otubar e je “la Gnot dai Muarts”. Za di cualchi an il Comun di Tavagnà e il so Sportel pe lenghe furlane a fasin indenant pe ocasion une serade di pueste tra storie, leterature e musiche.
Un event di cheste fate al vignarà inmaneât de bande de associazion Lenghis dal Drâc cul jutori dal Comun e cu la colaborazion di Radio Onde Furlane e de associazion Pionîrs juste Vinars ai 31 di Otubar, a tacâ di 9 sot sere, li dal Centri Civic di place Di Prampero.
L’apontament al ten dongje i temis e lis atmosferis di chê che e je une gnot speciâl, moment di incuintri tra il lusôr e la oscuritât e tra la vite e la muart, là che si cjatin chês stessis lidrîs dal Samhain celtic e dai Dies parentales dai Romans. Te tradizion popolâr furlane dut chest al à cjapât sù ancje altris significâts, che a son leâts al lavôr de tiere, tra la fin des vendemis, la spartizion des risiervis pal invier e il paiament dal cuartês al plevan.
Chescj aspiets diferents a vignaran frontâts inte prime part de serade de bande di Sandri Carrozzo, espert di linguistiche e di tradizions popolârs, che al presentarà un viaç tal spazi e tal timp, in Europe e in Americhe, daûr des olmis di chê gnot «Cuant che i muarts e i vîfs si cjatin».
Cun di plui a saran protagonistis la musiche e lis peraulis cun Lino Straulino, il soremestri de cjançon di autôr in Friûl, studiôs dal cjant popolâr e ideatôr di une schirie di progjets dedicâts ae opare poetiche di autôrs storics e contemporanis, di Ermes di Colloredo a Maurizio Mattiuzza.
Cu la sô vôs e la sô ghitare, Straulino al presentarà un repertori fondât propit su lis cjançons de tradizion furlane che a fevelin dal incuintri tra i vîfs e i muarts e soredut suntune schirie di tescj dal poete Emilio Nardini, che un secul indaûr al dedicave a chest teme diviersis sôs composizions, da “Il pronostic” a “I trei orlois”, e al compagnarà in cheste maniere il public «Là che il timp no si misure».
La partecipazion ae serade e je sore nuie.
Audio clip: é necessario Adobe Flash Player (versione 9 o superiore) per riprodurre questa traccia audio. Scarica qui l’ultima versione. Devi inoltre avere attivato il JavaScript nel tuo browser.
Gnove iniziative par judâ Onde Furlane.
Cun di fat, di lunis ai 11 di Març su lis frecuencis de radio si pues scoltâ une vôs pardabon speciâl, chê di Bruno Pizzul, il gjornalist sportîf furlan plui innomenât, che al à acetât l’invît de associazion Lenghis dal Drâc – Amîs di Onde Furlane par partecipâ ae gnove campagne par jentrâ inte associazion e dâ cussì une man a Onde Furlane.
Intal messaç, che al ven dât fûr ancje sot forme di video disponibil sul nestri sît e su YouTube, Pizzul si presente cu la sô muse plui cognossude, chê dal cronist sportîf che ae fin de radiocronache di une partide al indrece a ducj chest invît: «Segnait un gol pe vuestre tiere! Fasêt come me: dait une man a Onde Furlane».
Un invît duncje a judâ la radio colpide ancjemò une volte dai tais decidûts de aministrazion regjonâl e de mancjance di une politiche linguistiche serie pal furlan.
Par “segnâ un gol” par Onde Furlane baste duncje notâsi a Lenghis dal Drâc – Amîs di Onde Furlane o ancje donâ ae associazion il 5 x 1000 cu la declarazion dai redits cemût che si spieghe plui in detai ta cheste pagjine dal nestri sît: www.ondefurlane.eu/amis.


text:
Wiki
La peraule wiki o wikiwiki e ven doprade par clamâ un particolâr tipologjie di ipertescj fats in mût colaboratîf da un grup di autôrs. Lis web wiki a son un mût par creâ dai documents in modalitât colaborative doprant un sgarfadôr (browser) e un lengaç di formatazion facil di doprâ.
Wiki wiki al vûl disi veloç in hawaian, la velocitât e la facilitât a son une des principâls carateristichis dal sisteme che al permet a plui personis di colaborâ par scrivi alc. Une vore di progjets tant che la vichipedie, e son vierts a ducj chei che a àn voie di colaborâ par mieç di un colegament a Internet.
Ward Cunningham al à creât intal 1995 la prime wiki, clamade WikiWikiWeb. Il non al ven dal wiki wiki bus che al fâs la spuele viers l’aeropuart di Honolulu.
Viôt ancje[cambie | modifiche il codiç]
Leams esternis[cambie | modifiche il codiç]
- WikiWikiWeb (inglês)
- TikiWiki (inglês)
- TiddlyWiki (inglês)


text:
Glesie di Sante Marie in Cjistiel
La Glesie di Sante Marie e je la glesie plui vecje di Udin; si cjate su la rive che e puarte tal plaçâl dal cjistiel.
Storie[cambie | modifiche il codiç]
Probabilmentri la glesie e fo costruide pe prime volte dai langobarts: a son stâts cjatâts diviers fruçons di chê epoche, ma la costruzion atuâl e je dal XII secul. La façade e fo però tornade a fâ sù di Gaspare Negro tal XVI secul, mentri il tor, alt 43 metris, scomençât simpri di Negro, al fo finût di Zuan di Udin tal 1539. Insom il tor al è un agnul che al si volte cun la fuarce dal vint, clamât L'agnul dal Friûl. Cumò ise un cjampanil ca sune dome a misdì, par vità di fas sconfusion.
Art[cambie | modifiche il codiç]
Dentri ise ancje un bile altar di Tipepolo. A son raffiguràs lis madonis des Graciis e di Mont.